text: συμφωνία πρέπει να εγκριθεί,ΑΠΟΦΑΣΙΖΕΙ:Άρθρο 1Εγκρίνονται, εξ ονόματος της Ευρωπαϊκής Κοινότητας, η ευρωμεσογειακή συμφωνία σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Αραβικής Δημοκρατίας της Συρίας, αφετέρου, τα παραρτήματα και τα πρωτόκολλα που προσαρτώνται σ'αυτήν, καθώς και οι κοινές δηλώσεις και οι δηλώσεις της Ευρωπαϊκής Κοινότητας που περιέχονται στην τελική πράξη.Το κείμενο της συμφωνίας, τα πρωτόκολλα και η τελική πράξη αποτελούν μέρος της παρούσας απόφασης.Άρθρο 2H θέση που θα λάβει η Κοινότητα στο πλαίσιο του Συμβουλίου Σύνδεσης και της Επιτροπής Σύνδεσης, θα καθοριστεί από το Συμβούλιο, μετά από πρόταση της Επιτροπής, ή, εφόσον χρειαστεί, από την Επιτροπή, σύμφωνα με τις σχετικές διατάξεις των συνθηκών.Σύμφωνα με το άρθρο 124 και το άρθρο 127 της συμφωνίας, ο Πρόεδρος του Συμβουλίου προεδρεύει του Συμβουλίου Σύνδεσης. Αντιπρόσωπος της Επιτροπής προεδρεύει της Επιτροπής Σύνδεσης, βάσει των συμφωνηθέντων διαδικαστικών κανόνων.Η απόφαση για δημοσίευση των αποφάσεων του Συμβουλίου Σύνδεσης και της Επιτροπής Σύνδεσης στην Επίσημη Εφημερίδα της Ευρωπαϊκής Ένωσης λαμβάνεται, σε κάθε περίπτωση, από το Συμβούλιο και την Επιτροπή, αντίστοιχα.Άρθρο 3Ο Πρόεδρος του Συμβουλίου εξουσιοδοτείται να ορίσει το(τα) πρόσωπο(α) που θα καταθέσουν, εξ ονόματος της Ευρωπαϊκής Κοινότητας, την πράξη γνωστοποίησης που προβλέπεται στο άρθρο 142 της συμφωνίας.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΕΥΡΩΜΕΣΟΓΕΙΑΚΗ ΣΥΜΦΩΝΙΑΓΙΑ ΤΗΝ ΕΓΚΑΘΙΔΡΥΣΗ ΣΥΝΔΕΣΗΣΜΕΤΑΞΥ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝΚΑΙ ΤΩΝ ΚΡΑΤΩΝ ΜΕΛΩΝ ΤΟΥΣ, ΑΦΕΝΟΣ,ΚΑΙ ΤΗΣ ΑΡΑΒΙΚΗΣ ΔΗΜΟΚΡΑΤΙΑΣ ΤΗΣ ΣΥΡΙΑΣ, ΑΦΕΤΕΡΟΥΤΟ ΒΑΣΙΛΕΙΟ ΤΟΥ ΒΕΛΓΙΟΥΗ ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣΗ ΤΣΕΧΙΚΗ ΔΗΜΟΚΡΑΤΙΑΤΟ ΒΑΣΙΛΕΙΟ ΤΗΣ ΔΑΝΙΑΣΗ ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣΗ ΔΗΜΟΚΡΑΤΙΑ ΤΗΣ ΕΣΘΟΝΙΑΣΗ ΕΛΛΗΝΙΚΗ ΔΗΜΟΚΡΑΤΙΑΤΟ ΒΑΣΙΛΕΙΟ ΤΗΣ ΙΣΠΑΝΙΑΣΗ ΓΑΛΛΙΚΗ ΔΗΜΟΚΡΑΤΙΑΗ ΙΡΛΑΝΔΙΑΗ ΙΤΑΛΙΚΗ ΔΗΜΟΚΡΑΤΙΑΗ ΚΥΠΡΙΑΚΗ ΔΗΜΟΚΡΑΤΙΑΗ ΔΗΜΟΚΡΑΤΙΑ ΤΗΣ ΛΕΤΟΝΙΑΣΗ ΔΗΜΟΚΡΑΤΙΑ ΤΗΣ ΛΙΘΟΥΑΝΙΑΣΤΟ ΜΕΓΑΛΟ ΔΟΥΚΑΤΟ ΤΟΥ ΛΟΥΞΕΜΒΟΥΡΓΟΥΗ ΔΗΜΟΚΡΑΤΙΑ ΤΗΣ ΟΥΓΓΑΡΙΑΣΗ ΔΗΜΟΚΡΑΤΙΑ ΤΗΣ ΜΑΛΤΑΣΤΟ ΒΑΣΙΛΕΙΟ ΤΩΝ ΚΑΤΩ ΧΩΡΩΝH ΔΗΜΟΚΡΑΤΙΑ ΤΗΣ ΑΥΣΤΡΙΑΣΗ ΔΗΜΟΚΡΑΤΙΑ ΤΗΣ ΠΟΛΩΝΙΑΣΗ ΠΟΡΤΟΓΑΛΙΚΗ ΔΗΜΟΚΡΑΤΙΑΗ ΡΟΥΜΑΝΙΑ,Η ΔΗΜΟΚΡΑΤΙΑ ΤΗΣ ΣΛΟΒΕΝΙΑΣΗ ΣΛΟΒΑΚΙΚΗ ΔΗΜΟΚΡΑΤΙΑΗ ΔΗΜΟΚΡΑΤΙΑ ΤΗΣ ΦΙΝΛΑΝΔΙΑΣΤΟ ΒΑΣΙΛΕΙΟ ΤΗΣ ΣΟΥΗΔΙΑΣΤΟ ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΒΟΡΕΙΟΥ ΙΡΛΑΝΔΙΑΣ,συμβαλλόμενα μέρη της συνθήκης για την ίδρυση της ΕΥΡΩΠΑΪΚΗΣ ΚΟΙΝΟΤΗΤΑΣ , εφεξής τα «κράτη μέλη», καιη ΕΥΡΩΠΑΪΚΗ ΚΟΙΝΟΤΗΤΑ , εφεξής η «Κοινότητα», αφενός,και η ΑΡΑΒΙΚΗ ΔΗΜΟΚΡΑΤΙΑ ΤΗΣ ΣΥΡΙΑΣ , εφεξής η «Συρία», αφετέρου,ΕΚΤΙΜΩΝΤΑΣ τη σημασία των υφισταμένων παραδοσιακών δεσμών μεταξύ της Κοινότητας και των κρατών μελών της, αφενός, και της Συρίας, αφετέρου, καθώς και τις κοινές τους αξίες,ΕΚΤΙΜΩΝΤΑΣ ότι η Κοινότητα και τα κράτη μέλη της, αφενός, και η Συρία, αφετέρου, επιθυμούν να ενισχύσουν αυτούς τους δεσμούς και να εγκαθιδρύσουν μόνιμες σχέσεις βασιζόμενες στην αμοιβαιότητα, στην εταιρική σχέση και στην κοινή ανάπτυξη,ΕΚΤΙΜΩΝΤΑΣ τη σημασία που αποδίδουν τα μέρη στην τήρηση των αρχών του Χάρτη των Ηνωμένων Εθνών, ιδίως, στο σεβασμό των δικαιωμάτων του ανθρώπου, των δημοκρατικών αρχών και των πολιτικών και οικονομικών ελευθεριών που αποτελούν το ίδιο το θεμέλιο της σύνδεσης,ΕΚΤΙΜΩΝΤΑΣ τις πολιτικές και οικονομικές εξελίξεις που έχουν σημειωθεί στην Ευρώπη και τη Συρία τα τελευταία χρόνια, και έχοντας επίγνωση της ανάγκης να συνενώσουν τις προσπάθειές τους ώστε να ενισχυθούν η πολιτική σταθερότητα και η οικονομική ανάπτυξη μέσω της ενθάρρυνσης της συνεργασίας τόσο εντός ενός συνολικού ευρωμεσογειακού πλαισίου, όσο και σε περιφερειακό επίπεδο,ΕΧΟΝΤΑΣ ΕΠΙΓΝΩΣΗ της βούλησης της Συρίας να ενσωματώσει περισσότερο την οικονομία της στην παγκόσμια οικονομία και, στο πλαίσιο αυτό, να ενισχύσει τη συνεργασία της με την


text: Κοινότητα και τα κράτη μέλη της,ΕΧΟΝΤΑΣ ΕΠΙΓΝΩΣΗ της σημασίας της παρούσας συμφωνίας, η οποία βασίζεται στη συνεργασία και στο διάλογο, προκειμένου να επικρατήσει μόνιμη ασφάλεια και σταθερότητα στην ευρωμεσογειακή περιοχή,ΕΚΤΙΜΩΝΤΑΣ ότι η διάδοση των όπλων μαζικής καταστροφής και των συστημάτων εκτόξευσής τους, τόσο από κρατικούς όσο και από μη κρατικούς παράγοντες, συνιστούν μία από τις σοβαρότερες απειλές για τη διεθνή σταθερότητα και ασφάλεια,ΕΠΙΘΥΜΩΝΤΑΣ να συνεργαστούν για να αντιμετωπίσουν την απειλή της παράνομης χρήσης και διακίνησης αγαθών και τεχνολογιών που σχετίζονται με τα όπλα μαζικής καταστροφής, και αναγνωρίζοντας ότι η καθιέρωση ενός αποτελεσματικού εθνικού συστήματος ελέγχου των εξαγωγών, της διαμετακόμισης και της τελικής χρήσης θα διευκολύνει επίσης την απόκτηση αγαθών και τεχνολογιών για την ανάπτυξη της Συρίας,ΕΧΟΝΤΑΣ ΕΠΙΓΝΩΣΗ ότι το διεθνές έγκλημα και η τρομοκρατία συνιστούν απειλή για την επίτευξη των στόχων της συμφωνίας και για τη σταθερότητα στην περιοχή,ΕΠΙΘΥΜΩΝΤΑΣ να καθιερώσουν και να αναπτύξουν τακτικό πολιτικό διάλογο για τα διμερή και διεθνή θέματα αμοιβαίου ενδιαφέροντος,ΛΑΜΒΑΝΟΝΤΑΣ ΥΠΟΨΗ την επιθυμία της Κοινότητας να στηρίξει τη Συρία στις προσπάθειες που καταβάλλει για την οικονομική της μεταρρύθμιση και την κοινωνική της ανάπτυξη μέσω αποτελεσματικών μηχανισμών συνεργασίας,ΓΝΩΡΙΖΟΝΤΑΣ τη διαφορά επιπέδου της οικονομικής και κοινωνικής ανάπτυξης μεταξύ Κοινότητας και Συρίας, και επιθυμώντας να συνεργαστούν για να υπερνικήσουν τις δυσκολίες αυτές και να επιτύχουν τους στόχους της παρούσας σύνδεσης μέσω των κατάλληλων διατάξεων της παρούσας συμφωνίας,ΕΠΙΘΥΜΩΝΤΑΣ να ενισχύσουν τη συνεργασία, μέσω τακτικού διαλόγου, στον οικονομικό, επιστημονικό, περιβαλλοντικό, τεχνολογικό, οπτικοακουστικό, κοινωνικό και πολιτιστικό τομέα, ώστε να βελτιωθεί η αμοιβαία γνώση και να επιτευχθεί μεγαλύτερη αμοιβαία κατανόηση·ΕΚΤΙΜΩΝΤΑΣ τη σημασία που έχει για την Κοινότητα και τη Συρία το ελεύθερο εμπόριο, όπως διασφαλίζεται από τη Γενική Συμφωνία Δασμών και Εμπορίου του 1994 (GATT) και από άλλες πολυμερείς συμφωνίες που προσαρτώνται στη συνθήκη για την ίδρυση του Παγκόσμιου Οργανισμού Εμπορίου (ΠΟΕ),ΕΧΟΝΤΑΣ ΤΗΝ ΠΕΠΟΙΘΗΣΗ ότι η παρούσα συμφωνία σύνδεσης θα δημιουργήσει περιβάλλον κατάλληλο για την περαιτέρω ανάπτυξη των οικονομικών τους σχέσεων, ειδικότερα στους τομείς του εμπορίου, των επενδύσεων, του τεχνολογικού εκσυγχρονισμού και της συνεργασίας, συμπεριλαμβανομένης και της κατάλληλης αναδιάρθρωσης της οικονομίας,ΕΠΙΒΕΒΑΙΩΝΟΝΤΑΣ ότι οι διατάξεις της παρούσας συμφωνίας που εμπίπτουν στο πεδίο του μέρους ΙΙΙ, Τίτλος IV της συνθήκης για την ίδρυση της Ευρωπαϊκής Κοινότητας δεσμεύουν το Ηνωμένο Βασίλειο και την Ιρλανδία, ως ξεχωριστά συμβαλλόμενα μέρη, και όχι ως μέρη της Ευρωπαϊκής Κοινότητας, μέχρις ότου το Ηνωμένο Βασίλειο ή η Ιρλανδία (ανάλογα με την περίπτωση) κοινοποιήσει στη Συρία ότι δεσμεύεται ως μέρος της Ευρωπαϊκής Κοινότητας σύμφωνα με το πρωτόκολλο σχετικά με τη θέση του Ηνωμένου Βασιλείου και της Ιρλανδίας, το οποίο προσαρτάται ως παράρτημα στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας. Το ίδιο ισχύει για τη Δανία, σύμφωνα με το πρωτόκολλο που προσαρτάται ως παράρτημα στις εν λόγω συνθήκες σχετικά με τη θέση της Δανίας,Συμφώνησαν στα ακόλουθα :Άρθρο 11. Εγκαθιδρύεται σύνδεση μεταξύ, αφενός, της Κοινότητας και των κρατών μελών της και, αφετέρου, της Συρίας.2. Οι στόχοι της παρούσας συμφωνίας είναι οι ακόλουθοι :α) να παράσχει κατάλληλο πλαίσιο για πολιτικό διάλογο μεταξύ των μερών, με στόχο την ανάπτυξη στενών πολιτικών σχέσεων σε όλους τους τομείς που

type: legislation

jurisdiction: EU


text: θεωρείται ότι παρουσιάζουν ενδιαφέρον για έναν τέτοιο διάλογο·β) να καθορίσει τους όρους της σταδιακής ελευθέρωσης του εμπορίου αγαθών, υπηρεσιών και κεφαλαίων·γ) να αναπτύξει τις ανταλλαγές και να προωθήσει ισορροπημένες οικονομικές και κοινωνικές σχέσεις μεταξύ των μερών, ειδικότερα μέσω του διαλόγου και της συνεργασίας που στοχεύει στην ενίσχυση της ευημερίας και της οικονομικής και κοινωνικής ανάπτυξης στη Συρία·δ) να ενθαρρύνει τη συνεργασία τόσο εντός ενός συνολικού ευρωμεσογειακού πλαισίου όσο και σε υποπεριφερειακό επίπεδο, μέσω της ολοκλήρωσης μεταξύ της Συρίας και των περιφερειακών εταίρων της·ε) να προωθήσει τη συνεργασία στον οικονομικό, κοινωνικό, πολιτιστικό και χρηματοδοτικό τομέα, καθώς και σε άλλους ενδεχομένως τομείς αμοιβαίου ενδιαφέροντος.Άρθρο 2Ο σεβασμός των δημοκρατικών αρχών και των θεμελιωδών δικαιωμάτων του ανθρώπου, όπως εξαγγέλλονται στην παγκόσμια διακήρυξη των δικαιωμάτων του ανθρώπου, διαπνέει τις εσωτερικές και εξωτερικές πολιτικές των μερών και αποτελεί θεμελιώδες στοιχείο της παρούσας συμφωνίας.ΤΙΤΛΟΣ IΠΟΛΙΤΙΚΟΣ ΔΙΑΛΟΓΟΣ ΚΑΙ ΣΥΝΕΡΓΑΣΙΑΆρθρο 3Καθιερώνονται τακτικός πολιτικός διάλογος και συνεργασία μεταξύ των μερών με στόχο να προωθήσουν τις μόνιμες σχέσεις συνεργασίας μεταξύ των μερών και να συμβάλλουν, αφενός, στην ευημερία, τη σταθερότητα και την ασφάλεια στην περιοχή της Μεσογείου και, αφετέρου, στη δημιουργία κλίματος διαπολιτισμικής κατανόησης και ανοχής.Άρθρο 4Τα μέρη επαναλαμβάνουν την προσήλωσή τους στον κοινό στόχο της επίτευξης αμοιβαίας και αποτελεσματικά ελεγχόμενης ζώνης στη Μέση Ανατολή χωρίς πυρηνικά, βιολογικά και χημικά όπλα μαζικής καταστροφής και συστήματα εκτόξευσής τους. Συμφωνούν να προωθήσουν από κοινού την υπογραφή, κύρωση και εφαρμογή από όλους τους εταίρους της Μεσογείου όλων των πράξεων για τη μη διάδοση των όπλων, περιλαμβανομένων και της συνθήκης μη διάδοσης (NPT), της συνθήκης για την πλήρη απαγόρευση των πυρηνικών δοκιμών (CTBT), της σύμβασης για τα βιολογικά όπλα (BWC) και της σύμβασης για τα χημικά όπλα (CWC).Άρθρο 51. Τα μέρη συμφωνούν να συνεργαστούν και να συμβάλλουν στην αντιμετώπιση της διάδοσης των πυρηνικών, βιολογικών και χημικών όπλων μαζικής καταστροφής και των συστημάτων εκτόξευσής τους, τηρώντας πλήρως τις υποχρεώσεις που έχουν αναλάβει στο πλαίσιο διεθνών συνθηκών και συμφωνιών για τον αφοπλισμό και τη μη διάδοση, καθώς και άλλων σχετικών διεθνών δεσμεύσεων, συμπεριλαμβανομένων και των αποφάσεων του Συμβουλίου Ασφαλείας των Ηνωμένων Εθνών, και εξασφαλίζοντας την αποτελεσματική τους εφαρμογή. Τα μέρη συμφωνούν ότι η παρούσα διάταξη συνιστά θεμελιώδες στοιχείο της παρούσας συμφωνίας.2. Συμφωνούν επίσης να συνεργαστούν και να συμβάλουν στον σκοπό αυτό :αναλαμβάνοντας δράση για την υπογραφή, την κύρωση ή την αποδοχή, κατά περίπτωση, και την πλήρη εφαρμογή όλων των άλλων σχετικών διεθνών πράξεων·δημιουργώντας αποτελεσματικά εθνικά συστήματα ελέγχου των εξαγωγών, της διαμετακόμισης και της τελικής χρήσης των αγαθών και τεχνολογιών που σχετίζονται με τα όπλα μαζικής καταστροφής, συμπεριλαμβανομένης και της διπλής χρήσης, και θεσπίζοντας διαδικασίες επιβολής με αντίστοιχες ποινές.3. Ο πολιτικός διάλογος όπως ορίζεται στο άρθρο 6 θα συνοδεύσει και θα παγιώσει τα στοιχεία των άρθρων 4 και 5.Άρθρο 61. Ο πολιτικός διάλογος καλύπτει θέματα κοινού ενδιαφέροντος, και ειδικότερα, την ειρήνη, το σεβασμό του διεθνούς δικαίου και της εδαφικής ακεραιότητας, την περιφερειακή σταθερότητα και ασφάλεια, τα ανθρώπινα δικαιώματα, τη δημοκρατία και την περιφερειακή ανάπτυξη, και έχει ως στόχο να ανοίξει τον δρόμο για νέες μορφές συνεργασίας με σκοπό την επίτευξη κοινών στόχων στους εν λόγω τομείς.2. Ειδικότερα, ο


text: πολιτικός διάλογος και η συνεργασία:α) διευκολύνουν τη διαδικασία προσέγγισης μεταξύ των μερών, αναπτύσσοντας μεγαλύτερη αμοιβαία κατανόηση και προωθώντας τη σύγκλιση απόψεων μέσω τακτικών διαβουλεύσεων για διεθνή θέματα αμοιβαίου ενδιαφέροντος·β) παρέχουν σε κάθε μέρος την ευκαιρία να κατανοεί καλύτερα τις θέσεις και τα συμφέροντα του άλλου μέρους, και να τα λαμβάνει δεόντως υπόψη του·γ) ενισχύουν την μη διάδοση των όπλων μαζικής καταστροφής σε διεθνές επίπεδο και προωθούν την αμοιβαία ασφάλεια και σταθερότητα στην ευρωμεσογειακή περιοχή·δ) συμβάλλουν στην ανάπτυξη κοινών πρωτοβουλιών βάσει των αρχών που διαπνέουν την παρούσα συμφωνία.3. Ο πολιτικός διάλογος πραγματοποιείται, ανά τακτά διαστήματα και όποτε κρίνεται αναγκαίος, ιδίως:α) σε υπουργικό επίπεδο, κυρίως στο πλαίσιο του Συμβουλίου Σύνδεσης·β) σε επίπεδο ανώτερων αξιωματούχων της Συρίας, αφενός, και της Προεδρίας του Συμβουλίου, επικουρούμενης από τον Γενικό Γραμματέα/Ύπατο Εκπρόσωπο, και της Ευρωπαϊκής Επιτροπής, αφετέρου·γ) με πλήρη αξιοποίηση όλων των διπλωματικών οδών και, ιδίως, με τακτικές ενημερώσεις από υπαλλήλους, με διαβουλεύσεις στο πλαίσιο διεθνών συνόδων και με επαφές μεταξύ διπλωματικών αντιπροσώπων σε τρίτες χώρες·δ) όποτε κρίνεται αναγκαίο, με οιοδήποτε άλλο μέσο που θα μπορούσε να συμβάλει στην παγίωση, την ανάπτυξη και την εντατικοποίηση αυτού του διαλόγου.ΤΙΤΛΟΣ ΙΙΕΛΕΥΘΕΡΗ ΚΥΚΛΟΦΟΡΙΑ ΕΜΠΟΡΕΥΜΑΤΩΝΒΑΣΙΚΕΣ ΑΡΧΕΣΆρθρο 7Η Κοινότητα και η Συρία δημιουργούν σταδιακά ζώνη ελεύθερων συναλλαγών εντός μεταβατικής περιόδου που διαρκεί, κατ' ανώτατο όριο, δώδεκα έτη από την ημερομηνία έναρξης ισχύος της παρούσας συμφωνίας βάσει των διατάξεων της παρούσας συμφωνίας και της Γενικής Συμφωνίας Δασμών και Εμπορίου του 1994, και των μετέπειτα αναθεωρήσεών της, καλούμενης εφεξής GATT.ΚΕΦΑΛΑIΟ IΚΑΤΑΡΓΗΣΗ ΤΩΝ ΔΑΣΜΩΝΆρθρο 8Ως δασμοί νοούνται οι δασμοί ή άλλες επιβαρύνσεις που επιβάλλονται κατά την εισαγωγή ή εξαγωγή εμπορεύματος, συμπεριλαμβανομένων όλων των μορφών πρόσθετων τελών ή επιβαρύνσεων που συνδέονται με την εν λόγω εισαγωγή ή εξαγωγή, με εξαίρεση:α) τους εσωτερικούς φόρους ή άλλες εσωτερικές επιβαρύνσεις που επιβάλλονται σύμφωνα με το άρθρο 24 παράγραφος 1·β) τους δασμούς αντιντάμπινγκ ή τους αντισταθμιστικούς δασμούς που επιβάλλονται σύμφωνα με τα άρθρα 28 και 29·γ) τα τέλη ή άλλες επιβαρύνσεις που επιβάλλονται βάσει του άρθρου VIII της GATT, εφόσον κυρίως αυτά τα τέλη και λοιπές επιβαρύνσεις περιορίζονται ως προς το ποσό στο κατά προσέγγιση κόστος των παρεχόμενων υπηρεσιών και δεν συνιστούν έμμεση προστασία για τα εγχώρια προϊόντα ή επιβαρύνσεις των εισαγωγών ή των εξαγωγών για φορολογικούς σκοπούς. Βασίζονται σε συγκεκριμένους συντελεστές που αντιστοιχούν στην πραγματική αξία της παρεχόμενης υπηρεσίας.Άρθρο 91. Οι δασμοί που εφαρμόζονται στις εισαγωγές μεταξύ των μερών καταργούνται σύμφωνα με τις διατάξεις των τμημάτων 1 και 2 κατωτέρω.2. Οι δασμοί που εφαρμόζονται στις εξαγωγές μεταξύ των μερών καταργούνται από την ημερομηνία έναρξης ισχύος της παρούσας συμφωνίας.3. Για κάθε προϊόν, ο βασικός δασμός επί του οποίου πρέπει να εφαρμόζονται οι διατάξεις κατάργησης των δασμών είναι:α) οι δασμοί του Κοινού Δασμολογίου των Ευρωπαϊκών Κοινοτήτων που εφαρμόζονται erga omnes κατά την ημερομηνία υπογραφής της παρούσας συμφωνίας[8],β) οι δασμοί του συριακού δασμολογίου που ορίζεται στο παράρτημα Ι.4. Εάν ένα μέρος μειώσει τον δασμολογικό συντελεστή σε σχέση με αυτόν που αναφέρεται στην παράγραφο 3 πριν από τη λήξη της μεταβατικής περιόδου, οι διατάξεις εξάλειψης των δασμών του εν λόγω μέρους εφαρμόζονται, από την ημερομηνία της εν λόγω μείωσης, στους μειωμένους δασμούς.5.


text: Στην περίπτωση προσχώρησης της Συρίας στον ΠΟΕ, ο βασικός δασμός επί του οποίου εφαρμόζονται οι διατάξεις εξάλειψης των δασμών είναι ο παγιοποιημένος δασμός ΠΟΕ ή άλλος, χαμηλότερος, που όντως εφαρμόζεται erga omnes από την ημερομηνία της προσχώρησης. Εάν, μετά την προσχώρηση στον ΠΟΕ, εφαρμόζεται δασμολογική μείωση erga omnes, ο μειωμένος συντελεστής εφαρμόζεται ως βασικός δασμός από την ημερομηνία εφαρμογής της εν λόγω μείωσης.Άρθρο 10Από την ημερομηνία υπογραφής της παρούσας συμφωνίας, τα μέρη δεν δύνανται να επιβάλλουν νέους δασμούς ή να αυξάνουν τους ήδη ισχύοντες στις εμπορικές τους συναλλαγές.Τμήμα 1ΒΙΟΜΗΧΑΝΙΚΑ ΠΡΟΪΟΝΤΑΆρθρο 11Οι διατάξεις του παρόντος τμήματος εφαρμόζονται στα προϊόντα καταγωγής Κοινότητας και Συρίας που υπάγονται στα κεφάλαια 25 έως 97 της Συνδυασμένης Ονοματολογίας και του συριακού δασμολογίου, με εξαίρεση τα προϊόντα που απαριθμούνται στο παράρτημα ΙΙ.Άρθρο 12Οι εισαγωγές στην Κοινότητα προϊόντων καταγωγής Συρίας πραγματοποιούνται με ατέλεια δασμών όπως ορίζεται στο άρθρο 8.Άρθρο 13(1) Οι δασμοί που ορίζονται στο άρθρο 8 και εφαρμόζονται στις εισαγωγές στη Συρία προϊόντων καταγωγής Κοινότητας υπόκεινται σε γραμμική εξάλειψη μέχρις ότου μηδενιστούν, σύμφωνα με την ακόλουθη διαδικασία και χρονοδιάγραμμα.1. Από την ημερομηνία έναρξης ισχύος της παρούσας συμφωνίας, καταργούνται όλοι οι δασμοί με συντελεστή 1% και 3% που απαριθμούνται στο παράρτημα Ι.2. Εντός τριών ετών από την ημερομηνία έναρξης ισχύος της παρούσας συμφωνίας, καταργούνται όλοι οι δασμοί με συντελεστή 5% και 7% που απαριθμούνται στο παράρτημα Ι, με εξαίρεση τους δασμούς για τα προϊόντα που καλύπτονται από τις παραγράφους 7 και 8.3. Εντός έξι ετών από την ημερομηνία έναρξης ισχύος της παρούσας συμφωνίας, καταργούνται όλοι οι δασμοί με συντελεστή 10% και 15% που απαριθμούνται στο παράρτημα Ι, με εξαίρεση τους δασμούς για τα προϊόντα που καλύπτονται από τις παραγράφους 7 και 8.4. Εντός εννέα ετών από την ημερομηνία έναρξης ισχύος της παρούσας συμφωνίας, καταργούνται όλοι οι δασμοί με συντελεστή 20% που απαριθμούνται στο παράρτημα Ι, με εξαίρεση τους δασμούς για τα προϊόντα που καλύπτονται από τις παραγράφους 7 και 8.5. Εντός δώδεκα ετών από την ημερομηνία έναρξης ισχύος της παρούσας συμφωνίας, καταργούνται όλοι οι δασμοί με συντελεστή 30%, 40% και 50% που απαριθμούνται στο παράρτημα Ι, με εξαίρεση το προϊόν της κλάσης 8703.23.91 και τα προϊόντα που καλύπτονται από τις παραγράφους 7 και 8.6. Με εξαίρεση το προϊόν της κλάσης 8703.23.92, όλοι οι δασμοί με συντελεστή άνω του 50% που απαριθμούνται στο παράρτημα Ι μειώνονται σε 50% από την ημερομηνία έναρξης ισχύος της παρούσας συμφωνίας και καταργούνται εντός δώδεκα ετών από την ημερομηνία έναρξης ισχύος της παρούσας συμφωνίας.7. Για τα προϊόντα που καλύπτονται από τη Συμφωνία για τις τεχνολογίες των πληροφοριών του Παγκόσμιου Οργανισμού Εμπορίου που περιέχονται στο πρωτόκολλο 8, καταργούνται όλοι οι δασμοί κατά την ημερομηνία έναρξης ισχύος της παρούσας συμφωνίας.8. Από την ημερομηνία έναρξης ισχύος της παρούσας συμφωνίας, καταργούνται όλοι οι δασμοί για τα προϊόντα των κατηγοριών του ΕΣ , 28, 29, 30, 31, 35, 36, 37 και 38.9. Για το προϊόν της κλάσης 8703.23.91 που ορίζονται στο παράρτημα Ι, ο δασμός παραμένει σε 40% για τρία έτη από την ημερομηνία έναρξης ισχύος της παρούσας συμφωνίας, και στη συνέχεια καταργείται εντός των εννέα υπόλοιπων ετών της


text: μεταβατικής περιόδου.10. Για το προϊόν της κλάσης 8703.23.92 που ορίζεται στο παράρτημα Ι, ο δασμός παραμένει σε 60% για τέσσερα έτη από την ημερομηνία έναρξης ισχύος της παρούσας συμφωνίας, και στη συνέχεια καταργείται εντός των οκτώ υπόλοιπων ετών της μεταβατικής περιόδου.(2) Σε περίπτωση σοβαρών δυσχερειών για ένα συγκεκριμένο προϊόν, το χρονοδιάγραμμα που εφαρμόζεται βάσει της παραγράφου 1 ανωτέρω δύναται να αναθεωρηθεί από την Επιτροπή Σύνδεσης με κοινή συμφωνία, υπό την προϋπόθεση ότι το χρονοδιάγραμμα δεν δύναται να παραταθεί όσον αφορά το συγκεκριμένο προϊόν πέραν της μέγιστης μεταβατικής περιόδου των δώδεκα ετών. Εάν η Επιτροπή Σύνδεσης δεν έχει λάβει απόφαση εντός τριάντα ημερών από την κατάθεση αίτησης, εκ μέρους της Συρίας, για την αναθεώρηση του χρονοδιαγράμματος για ένα συγκεκριμένο προϊόν, η Συρία δύναται να αναστείλει το εν λόγω χρονοδιάγραμμα, προσωρινά, για διάστημα όχι μεγαλύτερο του ενός έτους.Άρθρο 14Οι διατάξεις σχετικά με την κατάργηση των εισαγωγικών δασμών ισχύουν και για τους δασμούς φορολογικού χαρακτήρα.Άρθρο 151. Η Συρία δύναται να λαμβάνει έκτακτα μέτρα περιορισμένης διάρκειας, κατά παρέκκλιση των διατάξεων του άρθρου 13, υπό μορφή αύξησης ή αποκατάστασης δασμών, κατά τη μεταβατική περίοδο.α) Τα μέτρα αυτά μπορούν να αφορούν μόνο νεοσύστατες βιομηχανίες ή ορισμένους τομείς υπό αναδιάρθρωση ή τομείς που αντιμετωπίζουν σοβαρές δυσχέρειες, κυρίως στην περίπτωση που αυτές οι δυσχέρειες προκαλούν σημαντικά κοινωνικά προβλήματα.β) Οι εισαγωγικοί δασμοί που επιβάλλονται, βάσει αυτών των μέτρων, στη Συρία για τα προϊόντα καταγωγής Κοινότητας δεν μπορούν να υπερβαίνουν το 25% κατ' αξίαν και πρέπει να διατηρούν ένα στοιχείο προτιμησιακού χαρακτήρα για τα προϊόντα καταγωγής Κοινότητας. Η συνολική μέση ετήσια αξία των εισαγόμενων προϊόντων που υπόκεινται σε αυτά τα μέτρα δεν μπορεί να υπερβαίνει το 20% της συνολικής μέσης ετήσιας αξίας των εισαγωγών βιομηχανικών προϊόντων καταγωγής Κοινότητας κατά τα τελευταία τρία έτη για τα οποία υπάρχουν διαθέσιμα στατιστικά στοιχεία.γ) Τα μέτρα αυτά εφαρμόζονται για διάστημα πέντε ετών το πολύ, εκτός εάν η Επιτροπή Σύνδεσης εγκρίνει μεγαλύτερη διάρκεια. Παύουν να ισχύουν το αργότερο με τη λήξη της μέγιστης μεταβατικής περιόδου των δώδεκα ετών.δ) Τέτοια μέτρα δεν μπορούν να ληφθούν για ένα προϊόν, εάν έχει παρέλθει διάστημα μεγαλύτερο της τριετίας από την κατάργηση όλων των δασμών και των ποσοτικών περιορισμών ή των επιβαρύνσεων ή των μέτρων ισοδύναμου αποτελέσματος όσον αφορά το συγκεκριμένο προϊόν.ε) Η Συρία ενημερώνει την Επιτροπή Σύνδεσης για όλα τα έκτακτα μέτρα που ενδεχομένως προτίθεται να λάβει. Εντός τριάντα ημερών από την κοινοποίηση αυτή, η Κοινότητα ενδέχεται να ζητήσει διαβουλεύσεις για τα μέτρα αυτά και για τους τομείς για τους οποίους θα ισχύουν, πριν από την εφαρμογή τους. Κατά τη λήψη αυτών των μέτρων, η Συρία υποβάλλει στην Επιτροπή Σύνδεσης χρονοδιάγραμμα για την κατάργηση των δασμών που επιβλήθηκαν βάσει του παρόντος άρθρου. Το χρονοδιάγραμμα προβλέπει τη σταδιακή κατάργηση αυτών των δασμών, σε ισόποσα ποσοστά ετησίως, αρχής γενομένης, το αργότερο, δύο έτη μετά την επιβολή τους. Η Επιτροπή Σύνδεσης δύναται να αποφασίσει διαφορετικό χρονοδιάγραμμα.2. Κατά παρέκκλιση των διατάξεων της παραγράφου 1 τέταρτο εδάφιο, η Επιτροπή Σύνδεσης δύναται, προκειμένου να λάβει υπόψη τις δυσκολίες που συνδέονται με τη δημιουργία νέας βιομηχανίας, να επιτρέπει, κατ' εξαίρεση, στη Συρία να διατηρεί τα μέτρα


text: που έχει ήδη λάβει βάσει της παραγράφου 1 για μέγιστη περίοδο τριών ετών πέραν της δωδεκαετούς μεταβατικής περιόδου.Τμήμα 2ΠΡΟΪΟΝΤΑ ΓΕΩΡΓΙΑΣ, ΠΡΟΪΟΝΤΑ ΑΛΙΕΙΑΣ ΚΑΙ ΜΕΤΑΠΟΙΗΜΕΝΑ ΓΕΩΡΓΙΚΑ ΠΡΟΪΟΝΤΑΆρθρο 16Οι διατάξεις του παρόντος τμήματος εφαρμόζονται στα προϊόντα καταγωγής Κοινότητας και Συρίας που υπάγονται στα κεφάλαια 1 έως 24 της Συνδυασμένης Ονοματολογίας και του συριακού δασμολογίου και στα προϊόντα που απαριθμούνται στο παράρτημα ΙΙ.Άρθρο 17Η Κοινότητα και η Συρία καθιερώνουν σταδιακά μεγαλύτερη ελευθέρωση των αμοιβαίων εμπορικών τους συναλλαγών στον τομέα των προϊόντων γεωργίας, αλιείας και μεταποιημένων γεωργικών προϊόντων.Άρθρο 181. Τα γεωργικά προϊόντα καταγωγής Συρίας υπάγονται κατά την εισαγωγή τους στην Κοινότητα στις διατάξεις του πρωτοκόλλου αριθ. 1.2. Τα γεωργικά προϊόντα καταγωγής Κοινότητας υπάγονται κατά την εισαγωγή τους στη Συρία στις διατάξεις του πρωτοκόλλου αριθ. 2.3. Τα προϊόντα αλιείας καταγωγής Συρίας υπάγονται κατά την εισαγωγή τους στην Κοινότητα στις διατάξεις του πρωτοκόλλου αριθ. 3.4. Τα προϊόντα αλιείας καταγωγής Κοινότητας υπάγονται κατά την εισαγωγή τους στη Συρία στις διατάξεις του πρωτοκόλλου αριθ. 4.Άρθρο 19Το εμπόριο μεταποιημένων γεωργικών προϊόντων που υπάγονται στο παρόν τμήμα υπόκειται στο καθεστώς του πρωτοκόλλου αριθ. 5.Άρθρο 201. Κατά το τρίτο έτος εφαρμογής της συμφωνίας, η Κοινότητα και η Συρία εξετάζουν την κατάσταση με σκοπό τη θέσπιση μέτρων που θα εφαρμόσουν τόσο η Κοινότητα όσο και η Συρία από την αρχή του τέταρτου έτους μετά την έναρξη ισχύος της συμφωνίας, σύμφωνα με το στόχο που τίθεται στο άρθρο 17.2. Με την επιφύλαξη των διατάξεων της προηγούμενης παραγράφου 1 και λαμβανομένων υπόψη του όγκου του μεταξύ τους εμπορίου προϊόντων γεωργίας και αλιείας και μεταποιημένων γεωργικών προϊόντων, καθώς και της ιδιαίτερης ευαισθησίας των προϊόντων αυτών, η Κοινότητα και η Συρία εξετάζουν σε τακτική βάση, στο πλαίσιο του Συμβουλίου Σύνδεσης, για κάθε προϊόν ξεχωριστά και σε αμοιβαία βάση, τη δυνατότητα χορήγησης περαιτέρω αμοιβαίων παραχωρήσεων.Άρθρο 211. Τα μέρη συνεργάζονται στον τομέα των μέτρων υγειονομικής και φυτοϋγειονομικής προστασίας (ΥΦΠ), με σκοπό τη διευκόλυνση του εμπορίου. Τα μέρη, κατά την εφαρμογή των μέτρων ΥΦΠ, δεσμεύονται από τις αρχές της συμφωνίας ΠΟΕ για την εφαρμογή των μέτρων υγειονομικής και φυτοϋγειονομικής προστασίας.2. Εφόσον ζητηθεί, τα μέρη εντοπίζουν και εξετάζουν προβλήματα που ενδεχομένως προκύπτουν από την εφαρμογή ειδικών μέτρων ΥΦΠ, με σκοπό την εξεύρεση αμοιβαία αποδεκτών λύσεων.Άρθρο 221. Σε περίπτωση θέσπισης ειδικών ρυθμίσεων που προκύπτουν από την εφαρμογή της γεωργικής του πολιτικής, ή τροποποίησης των υφιστάμενων ρυθμίσεων ή τροποποίησης ή επέκτασης των διατάξεων που διέπουν την γεωργική του πολιτική, το ενδιαφερόμενο μέρος δύναται να τροποποιεί, όσον αφορά τα συγκεκριμένα προϊόντα, το καθεστώς που προβλέπει η συμφωνία.2. Στην περίπτωση αυτή, το συγκεκριμένο μέρος ενημερώνει την Επιτροπή Σύνδεσης. Εφόσον το ζητήσει το άλλο μέρος, η Επιτροπή Σύνδεσης συνέρχεται για να λάβει δεόντως υπόψη τα συμφέροντα του άλλου μέρους.3. Σε περίπτωση που η Κοινότητα ή η Συρία, κατ' εφαρμογή της παραγράφου 1, τροποποιούν το καθεστώς που προβλέπει η παρούσα συμφωνία για τα γεωργικά προϊόντα, παραχωρούν, για τις εισαγωγές καταγωγής του άλλου μέρους, πλεονέκτημα συγκρίσιμο προς το προβλεπόμενο στην παρούσα συμφωνία.4. Η εφαρμογή του παρόντος άρθρου αποτελεί αντικείμενο διαβουλεύσεων στο πλαίσιο του Συμβουλίου Σύνδεσης.ΚΕΦΑΛΑΙΟ 2ΚΟΙΝΕΣ ΔΙΑΤΑΞΕΙΣΆρθρο 23Με την έναρξη ισχύος της παρούσας συμφωνίας, καταργούνται όλες οι


text: απαγορεύσεις και οι περιορισμοί κατά την εισαγωγή ή την εξαγωγή που επιβάλλονται κατά τις εμπορικές συναλλαγές μεταξύ των μερών, εκτός των δασμών και φόρων, και που εφαρμόζονται μέσω ποσοστώσεων, αδειών εισαγωγής και εξαγωγής ή άλλων μέτρων. Η θέσπιση κάθε νέου μέτρου αυτού του είδους απαγορεύεται. Η παρούσα διάταξη δεν θίγει την εφαρμογή των άρθρων 28 και 29.Άρθρο 241. Τα προϊόντα που εισάγονται από το έδαφος του άλλου μέρους δεν υπόκεινται, αμέσως ή εμμέσως, σε εσωτερικούς φόρους ή άλλες εσωτερικές επιβαρύνσεις οποιουδήποτε χαρακτήρα, επιπλέον των φόρων ή των επιβαρύνσεων που εφαρμόζονται, αμέσως ή εμμέσως, στα ομοειδή εγχώρια προϊόντα. Επίσης, τα μέρη δεν επιβάλλουν, με οιονδήποτε άλλο τρόπο, εσωτερικούς φόρους ή άλλες εσωτερικές επιβαρύνσεις που συνιστούν προστασία της εγχώριας παραγωγής.2. Τα προϊόντα που εισάγονται από το έδαφος του άλλου μέρους τυγχάνουν μεταχείρισης τουλάχιστον εξίσου ευνοϊκής με αυτήν που παραχωρείται στα ομοειδή εγχώρια προϊόντα έναντι όλων των νόμων, κανονισμών και απαιτήσεων που επηρεάζουν την πώληση, την προσφορά προς πώληση, την αγορά, τη μεταφορά, τη διανομή ή τη χρήση τους στην εγχώρια αγορά. Οι διατάξεις της παρούσας παραγράφου δεν απαγορεύουν την εφαρμογή διαφοροποιημένων επιβαρύνσεων εσωτερικών μεταφορών που βασίζονται αποκλειστικά στην οικονομική λειτουργία των μεταφορικών μέσων και όχι στην καταγωγή του προϊόντος.3. Κανένα συμβαλλόμενο μέρος δεν θεσπίζει ούτε διατηρεί εσωτερικές ποσοτικές ρυθμίσεις σχετικά με την ανάμειξη, την μεταποίηση ή την χρήση προϊόντων σε συγκεκριμένες ποσότητες ή αναλογίες η οποία απαιτεί, αμέσως ή εμμέσως, την προμήθεια, από εγχώριες πηγές, κάποιας συγκεκριμένης ποσότητας ή αναλογίας του προϊόντος που αποτελεί αντικείμενο των ρυθμίσεων. Επιπλέον, κανένα συμβαλλόμενο μέρος δεν εφαρμόζει με άλλο τρόπο εσωτερικές ποσοτικές ρυθμίσεις με σκοπό να παρέχει προστασία στην εγχώρια παραγωγή.4. Οι διατάξεις του παρόντος άρθρου δεν εφαρμόζονται σε νόμους, κανονισμούς, διαδικασίες ή πρακτικές που διέπουν τις δημόσιες συμβάσεις όπως ορίζονται από τα άρθρα 67 έως 71.Άρθρο 25Συνεργασία για την καταπολέμηση της απάτης1. Τα μέρη συμφωνούν ότι η διοικητική συνεργασία είναι ζωτικής σημασίας για την εφαρμογή και τον έλεγχο της προτιμησιακής μεταχείρισης που παραχωρείται βάσει του παρόντος τίτλου και τονίζουν την δέσμευσή τους να καταπολεμήσουν τις παρατυπίες και την απάτη στον τελωνειακό τομέα ή σε άλλους συναφείς τομείς.2. Όταν ένα μέρος διαπιστώσει, βάσει αντικειμενικών πληροφοριών, παράλειψη παροχής διοικητικής συνεργασίας ή/και παρατυπίες ή απάτη σύμφωνα με τον παρόντα τίτλο, το ενδιαφερόμενο μέρος δύναται να αναστείλει προσωρινά τη συγκεκριμένη προτιμησιακή μεταχείριση του(των) εκάστοτε προϊόντος(των) σύμφωνα με το παρόν άρθρο.3. Για την εφαρμογή του παρόντος άρθρου, ως παράλειψη παροχής διοικητικής συνεργασίας νοείται, μεταξύ άλλων :α) επανειλημμένη μη τήρηση των υποχρεώσεων επαλήθευσης του καθεστώτος καταγωγής του(των) προϊόντος(ων)·β) επανειλημμένη άρνηση, ή αδικαιολόγητη καθυστέρηση της επαλήθευσης του αποδεικτικού καταγωγής ή/και της κοινοποίησης των αποτελεσμάτων της επαλήθευσης αυτής·γ) επανειλημμένη άρνηση, ή αδικαιολόγητη καθυστέρηση της έκδοσης άδειας για διενέργεια αποστολών διοικητικής συνεργασίας προκειμένου να επαληθευθεί η γνησιότητα των εγγράφων ή η ακρίβεια των πληροφοριών σχετικά με την παραχώρηση της εν λόγω προτιμησιακής μεταχείρισης.Για τους σκοπούς του παρόντος άρθρου, η ύπαρξη παρατυπιών ή απάτης δύναται να διαπιστώνεται, μεταξύ άλλων, όταν παρατηρείται, χωρίς ικανοποιητική εξήγηση, ταχεία αύξηση των εισαγωγών εμπορευμάτων, ανώτερη από το σύνηθες επίπεδο παραγωγικής και εξαγωγικής ικανότητας του άλλου μέρους και η οποία συνδέεται


text: με αντικειμενικές πληροφορίες σχετικές με τη διάπραξη παρατυπιών ή απάτης.4. Η εφαρμογή προσωρινής αναστολής υπόκειται στους ακόλουθους όρους:α) Το μέρος το οποίο διαπιστώνει, βάσει αντικειμενικών πληροφοριών, παράλειψη παροχής διοικητικής συνεργασίας ή/και παρατυπίες ή απάτη σε τελωνειακά και συναφή θέματα, ανακοινώνει αμέσως στην Επιτροπή Σύνδεσης τις διαπιστώσεις του μαζί με τις αντικειμενικές πληροφορίες και αρχίζει διαβουλεύσεις στο πλαίσιο της Επιτροπής Σύνδεσης, βάσει όλων των σχετικών πληροφοριών και των αντικειμενικών στοιχείων, με σκοπό την εξεύρεση λύσης αποδεκτής από αμφότερα τα μέρη.β) Όταν τα μέρη συμμετέχουν σε διαβουλεύσεις στο πλαίσιο της Επιτροπής Σύνδεσης, σύμφωνα με τα ανωτέρω, και δεν καταλήξουν σε εξεύρεση αμοιβαία αποδεκτής λύσης εντός τριών μηνών από την κοινοποίηση, το ενδιαφερόμενο μέρος δύναται προσωρινά να αναστείλει την προτιμησιακή μεταχείριση του(των) συγκεκριμένου(ων) προϊόντος(ων). Η προσωρινή αναστολή κοινοποιείται στην Επιτροπή Σύνδεσης χωρίς καμία καθυστέρηση.γ) Οι προσωρινές αναστολές βάσει του παρόντος άρθρου περιορίζονται στα απολύτως αναγκαία για την προστασία των οικονομικών συμφερόντων του ενδιαφερόμενου μέρους. Δεν ισχύουν για περίοδο ανώτερη των έξι μηνών, η οποία είναι δυνατό να ανανεώνεται. Οι προσωρινές αναστολές στο πλαίσιο του παρόντος άρθρου κοινοποιούνται αμέσως μετά την έγκρισή τους στην Επιτροπή Σύνδεσης. Αποτελούν το αντικείμενο περιοδικών διαβουλεύσεων στο πλαίσιο της Επιτροπής Σύνδεσης, ειδικότερα με σκοπό να τερματιστούν αμέσως μόλις δεν συντρέχουν πλέον οι συνθήκες για την εφαρμογή τους.5. Ταυτόχρονα με την κοινοποίηση προς την Επιτροπή Σύνδεσης, σύμφωνα με την παράγραφο 4 στοιχείο α) του παρόντος άρθρου, το ενδιαφερόμενο μέρος δημοσιεύει στην Επίσημη Εφημερίδα του ανακοίνωση προς τους εισαγωγείς. Η εν λόγω ανακοίνωση προς τους εισαγωγείς αναφέρει ότι για το συγκεκριμένο προϊόν διαπιστώθηκαν, βάσει αντικειμενικών πληροφοριών, είτε παράλειψη παροχής διοικητικής συνεργασίας ή/και παρατυπίες είτε απάτη.Άρθρο 25αΔιαχείριση διοικητικών σφαλμάτωνΣτην περίπτωση που οι αρμόδιες αρχές διαπράξουν σφάλμα κατά τη διαχείριση του προτιμησιακού συστήματος εξαγωγών, και ειδικότερα κατά την εφαρμογή των διατάξεων του πρωτοκόλλου της παρούσας συμφωνίας σχετικά με τον ορισμό των προϊόντων καταγωγής και των μεθόδων διοικητικής συνεργασίας, και εφόσον το σφάλμα αυτό έχει επιπτώσεις στους εισαγωγικούς δασμούς, το συμβαλλόμενο μέρος που υφίσταται τις επιπτώσεις αυτές δύναται να ζητήσει από το Συμβούλιο Σύνδεσης να εξετάσει τις δυνατότητες θέσπισης όλων των κατάλληλων μέτρων με σκοπό τη διόρθωση της κατάστασης.Άρθρο 26Οι διατάξεις της παρούσας συμφωνίας εφαρμόζονται με την επιφύλαξη των διατάξεων του κανονισμού (ΕΟΚ) αριθ. 1911/91 του Συμβουλίου, της 26ης Ιουνίου 1991, και του κανονισμού (ΕΚ) αριθ. 704/2002, της 25ης Μαρτίου 2002, για την εφαρμογή των διατάξεων του κοινοτικού δικαίου στις Καναρίους Νήσους.Άρθρο 271. Η παρούσα συμφωνία δεν αποκλείει τη διατήρηση ή τη δημιουργία τελωνειακών ενώσεων, ζωνών ελευθέρων συναλλαγών ή καθεστώτων διασυνοριακών εμπορικών συναλλαγών, εφόσον δεν μεταβάλλεται το καθεστώς των συναλλαγών που προβλέπεται στη συμφωνία.2. Η Κοινότητα και η Συρία προβαίνουν σε διαβουλεύσεις στο πλαίσιο του Συμβουλίου Σύνδεσης, όσον αφορά τις συμφωνίες για τη δημιουργία τελωνειακών ενώσεων ή ζωνών ελευθέρων συναλλαγών και, εφόσον απαιτείται, για άλλα σημαντικά θέματα που συνδέονται με την αντίστοιχη εμπορική πολιτική τους έναντι τρίτων χωρών. Σε περίπτωση, ιδίως, που τρίτη χώρα προσχωρήσει στην Κοινότητα, οι διαβουλεύσεις αυτές διενεργούνται προκειμένου να εξασφαλιστεί ότι ελήφθησαν υπόψη τα αμοιβαία συμφέροντα της Κοινότητας και της Συρίας.Άρθρο 281. Αν ένα από τα μέρη διαπιστώσει ότι ασκούνται


text: πρακτικές ντάμπινγκ στις συναλλαγές του με το άλλο μέρος κατά την έννοια του άρθρου VI της Γενικής Συμφωνίας Δασμών και Εμπορίου (GATT), δύναται να λάβει τα κατάλληλα μέτρα κατά των πρακτικών αυτών, βάσει της συμφωνίας ΠΟΕ για την εφαρμογή του άρθρου VI της Γενικής Συμφωνίας Δασμών και Εμπορίου, και βάσει της σχετικής εσωτερικής του νομοθεσίας.2. Το παρόν άρθρο δεν εμπίπτει στις διατάξεις του τίτλου V (Επίλυση διαφορών) της παρούσας συμφωνίας.Άρθρο 291. Η συμφωνία του ΠΟΕ για τις επιδοτήσεις και τα αντισταθμιστικά μέτρα εφαρμόζεται μεταξύ των μερών.2. Όταν ένα μέρος διαπιστώσει ότι επιδοτούνται οι εμπορικές συναλλαγές με το άλλο μέρος κατά την έννοια των άρθρων VI και XVI της συμφωνίας GATT 1994, δύναται να εφαρμόζει τα κατάλληλα μέτρα κατά της εν λόγω πρακτικής βάσει της συμφωνίας του ΠΟΕ για τις επιδοτήσεις και τα αντισταθμιστικά μέτρα και της σχετικής εσωτερικής νομοθεσίας.3. Το παρόν άρθρο δεν εμπίπτει στις διατάξεις του τίτλου V (Επίλυση διαφορών) της παρούσας συμφωνίας.Άρθρο 301 . Οι διατάξεις του άρθρου XIX της συμφωνίας GATT 1994 και της συμφωνίας του ΠΟΕ για τα μέτρα διασφάλισης εφαρμόζονται μεταξύ των μερών.2. Πριν από την εφαρμογή μέτρων διασφάλισης δυνάμει των διατάξεων του άρθρου XIX της συμφωνίας GATT 1994 και της συμφωνίας του ΠΟΕ για τα μέτρα διασφάλισης, το μέρος που σκοπεύει να εφαρμόσει τέτοια μέτρα παρέχει στην Επιτροπή Σύνδεσης όλες τις σχετικές πληροφορίες που απαιτούνται για την ενδελεχή εξέταση της κατάστασης προκειμένου να εξευρεθεί λύση αποδεκτή από τα μέρη.Για την εξεύρεση τέτοιας λύσης, τα μέρη προβαίνουν σε διαβουλεύσεις στο πλαίσιο της Επιτροπής Σύνδεσης, αμέσως μετά την παραλαβή της σχετικής αίτησης από το αιτούν μέρος. Σε περίπτωση που οι διαβουλεύσεις δεν οδηγήσουν, εντός τριάντα ημερών από την έναρξή τους, σε συμφωνία των μερών όσον αφορά λύση για αποφυγή της εφαρμογής των μέτρων διασφάλισης, το μέρος που προτίθεται να εφαρμόσει τα μέτρα διασφάλισης δύναται να εφαρμόσει τις διατάξεις του άρθρου ΧΙΧ της συμφωνίας GATT 1994 και της συμφωνίας του ΠΟΕ για τα μέτρα διασφάλισης.3. Κατά την επιλογή των μέτρων διασφάλισης σύμφωνα με το παρόν άρθρο, τα μέρη δίδουν προτεραιότητα στα μέτρα που διαταράσσουν λιγότερο την επίτευξη των στόχων της παρούσας συμφωνίας. Τα μέτρα αυτά περιορίζονται στο απολύτως αναγκαίο για την αποκατάσταση της σοβαρής ζημίας και διατηρούν το επίπεδο προτίμησης που παρέχεται βάσει της παρούσας συμφωνίας.4. Τα μέτρα διασφάλισης γνωστοποιούνται αμέσως στην Επιτροπή Σύνδεσης και αποτελούν αντικείμενο περιοδικών διαβουλεύσεων στο πλαίσιο της εν λόγω επιτροπής, με σκοπό, ιδίως, την κατάργησή τους μόλις το επιτρέψουν οι περιστάσεις.5. Το παρόν άρθρο δεν εμπίπτει στις διατάξεις του τίτλου V (Επίλυση διαφορών) της παρούσας συμφωνίας.Άρθρο 311. Σε περίπτωση που η τήρηση των διατάξεων του παρόντος τίτλου οδηγεί σε:επανεξαγωγή προς τρίτη χώρα προϊόντος για το οποίο το εξάγον μέρος διατηρεί ποσοτικούς περιορισμούς κατά την εξαγωγή, εξαγωγικούς δασμούς ή μέτρα ισοδύναμου αποτελέσματος, ήσοβαρή έλλειψη, ή κίνδυνο έλλειψης, προϊόντος διατροφής ή προϊόντος ζωτικής σημασίας για το εξάγον μέρος,και εφόσον οι προαναφερθείσες καταστάσεις προκαλούν, ή υπάρχει κίνδυνος να προκαλέσουν, μείζονες δυσχέρειες για το εξάγον μέρος, το μέρος αυτό μπορεί να λάβει τα κατάλληλα μέτρα υπό τους όρους και με τις διαδικασίες που καθορίζονται στην παράγραφο


text: 2.2. Επιλέγονται κατά προτεραιότητα τα μέτρα που διαταράσσουν λιγότερο τη λειτουργία του καθεστώτος που καθορίζεται στην παρούσα συμφωνία. Τα μέτρα αυτά δεν δημιουργούν διακρίσεις ούτε λειτουργούν ως συγκεκαλυμμένοι περιορισμοί του εμπορίου, και καταργούνται όταν οι συνθήκες δεν δικαιολογούν πλέον τη διατήρησή τους. Επιπλέον, τα μέτρα που ενδεχομένως εγκριθούν δεν λειτουργούν έτσι ώστε να αυξάνουν τις εξαγωγές, ή την προστασία της εγχώριας βιομηχανίας μεταποίησης των προϊόντων τα οποία εμπίπτουν στα μέτρα.3. Προτού ληφθούν τα μέτρα που προβλέπονται στις παραγράφους 1 και 2 του παρόντος άρθρου ή, στις περιπτώσεις που ισχύει η παράγραφος 4 του παρόντος άρθρου, το συντομότερο δυνατό, η Κοινότητα ή η Συρία, κατά περίπτωση, παρέχουν στην Επιτροπή Σύνδεσης κάθε σχετική πληροφορία, με σκοπό την εξεύρεση λύσης αποδεκτής από αμφότερα τα μέρη. Οι δυσχέρειες που προκύπτουν από τις καταστάσεις που αναφέρονται στην παράγραφο 1 υποβάλλονται προς εξέταση στην Επιτροπή Σύνδεσης. Η Επιτροπή Σύνδεσης δύναται να λάβει οποιαδήποτε απόφαση είναι αναγκαία για να θέσει τέρμα στις δυσχέρειες. Εάν δεν λάβει απόφαση εντός τριάντα ημερών αφότου της κοινοποιήθηκε η υπόθεση, το εξάγον μέρος δύναται να εφαρμόσει τα κατάλληλα μέτρα για την εξαγωγή του συγκεκριμένου προϊόντος.4. Σε εξαιρετικές και κρίσιμες περιστάσεις που απαιτούν άμεση δράση και αποκλείουν την εκ των προτέρων ενημέρωση ή εξέταση, ανάλογα με την περίπτωση, η Κοινότητα ή η Συρία, κατά περίπτωση, δύναται να εφαρμόσει αμέσως τα προληπτικά μέτρα που είναι αναγκαία για την αντιμετώπιση της κατάστασης και ενημερώνει αμέσως το άλλο μέρος.5. Τα μέτρα που λαμβάνονται δυνάμει του παρόντος άρθρου κοινοποιούνται αμέσως στην Επιτροπή Σύνδεσης και αποτελούν το αντικείμενο περιοδικών διαβουλεύσεων στο πλαίσιο αυτού του οργάνου, με σκοπό, ειδικότερα, να καταρτισθεί χρονοδιάγραμμα για την κατάργησή τους, αμέσως μόλις το επιτρέψουν οι συνθήκες.Άρθρο 32Ουδεμία διάταξη της παρούσας συμφωνίας δεν αποκλείει απαγορεύσεις ή περιορισμούς κατά την εισαγωγή, την εξαγωγή ή τη διαμετακόμιση εμπορευμάτων εφόσον δικαιολογούνται για λόγους δημόσιας ηθικής, δημόσιας τάξης ή δημόσιας ασφάλειας, προστασίας της υγείας και της ζωής ανθρώπων, ζώων ή φυτών, προστασίας εθνικών θησαυρών καλλιτεχνικής, ιστορικής ή αρχαιολογικής αξίας, διατήρησης εξαντλήσιμων φυσικών πόρων, προστασίας πνευματικής, βιομηχανικής και εμπορικής ιδιοκτησίας, ούτε ρυθμίσεις σχετικά με τον χρυσό και τον άργυρο. Οι απαγορεύσεις ή οι περιορισμοί αυτοί δεν δύνανται, πάντως, να αποτελούν μέσο αυθαίρετων διακρίσεων ή συγκεκαλυμμένο περιορισμό του εμπορίου μεταξύ των μερών.Άρθρο 33Η έννοια «καταγόμενα προϊόντα» ή «προϊόντα καταγωγής» καθορίζεται, για τους σκοπούς της εφαρμογής των διατάξεων του παρόντος τίτλου και των σχετικών μεθόδων διοικητικής συνεργασίας, στο πρωτόκολλο αριθ. 6.Άρθρο 34Για την κατάταξη των εμπορευμάτων κατά την εισαγωγή στην Κοινότητα χρησιμοποιείται η Συνδυασμένη Ονοματολογία. Το συριακό δασμολόγιο εφαρμόζεται για την κατάταξη των εμπορευμάτων κατά την εισαγωγή στη Συρία.Άρθρο 35Η Συρία στοχεύει στην έναρξη διαπραγματεύσεων με τις χώρες που διατηρούν τελωνειακή ένωση με την ΕΕ, με σκοπό την δημιουργία, με τις χώρες αυτές, εμπορικού καθεστώτος ίδιου με αυτό που προκύπτει από την παρούσα συμφωνία σύνδεσης, για όλους τους τομείς που καλύπτονται από την τελωνειακή ένωση.ΚΕΦΑΛΑΙΟ 3ΤΕΛΩΝΕΙΑ ΚΑΙ ΣΥΝΑΦΗ ΘΕΜΑΤΑΆρθρο 36ΣτόχοιΤα μέρη αναγνωρίζουν ότι η πλήρης εφαρμογή των εμπορικών διατάξεων και τα επακόλουθα αμοιβαία οφέλη από την αύξηση των εμπορικών ροών, η οποία θα προκύψει από την ελευθέρωση του εμπορίου, πρέπει να


text: συνοδεύονται από αποτελεσματικές τελωνειακές υπηρεσίες. Για το σκοπό αυτό, τα μέρη συμφωνούν ότι η τελωνειακή νομοθεσία και οι τελωνειακές διαδικασίες πρέπει να βασίζονται στην απλούστευση, την εναρμόνιση και την χρήση των ηλεκτρονικών μέσων, καθώς και στις αρχές της μη διακριτικής μεταχείρισης, της διαφάνειας και της ανάγκης αποφυγής περιττών διαδικαστικών εμποδίων στο εμπόριο. Με τα μέσα αυτά, τα μέρη δεσμεύονται να διευκολύνουν το νόμιμο εμπόριο και τους αποτελεσματικούς ελέγχους για την καταπολέμηση της απάτης και του παράνομου εμπορίου.Άρθρο 37Τελωνειακή και διοικητική συνεργασία1. Για να εξασφαλιστεί η συμμόρφωση με τις διατάξεις του παρόντος τίτλου, και για να υπάρξει αποτελεσματική ανταπόκριση στους στόχους που καθορίζονται στο άρθρο 1, τα μέρη βασίζουν τη συνεργασία τους στις ακόλουθες αρχές και δεσμεύονται:α) να ανταλλάσσουν πληροφορίες σχετικά με την τελωνειακή νομοθεσία και τις διαδικασίες·β) να διασφαλίζουν την ορθή εφαρμογή των τελωνειακών κανόνων και διαδικασιών που έχουν συμφωνηθεί από τα μέρη σε διμερές ή πολυμερές επίπεδο·γ) να συνεργάζονται σε πρωτοβουλίες νομοθετικού και λειτουργικού χαρακτήρα όσον αφορά τις διαδικασίες εισαγωγής, εξαγωγής και εκτελωνισμού, καθώς και σε πρωτοβουλίες που εξασφαλίζουν την παροχή αποτελεσματικών υπηρεσιών προς την επιχειρηματική κοινότητα·δ) να συνεργάζονται για τη μηχανοργάνωση των τελωνειακών διαδικασιών και, όπου κρίνεται σκόπιμο, για την καθιέρωση κοινών προτύπων·ε) να παρέχουν και να εξασφαλίζουν ελεύθερη μεταφόρτωση και διαμετακόμιση μέσω των αντίστοιχων εδαφών τους, σύμφωνα με το άρθρο V της συμφωνίας GATT (1994) και να εφαρμόζουν τα συμφωνηθέντα σχετικά διεθνή ή/και περιφερειακά πρότυπα και μέσα που ισχύουν για τη διαμετακόμιση·στ) να εξασφαλίζουν ότι όλα τα διοικητικά τέλη και επιβαρύνσεις που εισπράττονται κατά την εισαγωγή και την εξαγωγή, δημοσιεύονται εκ των προτέρων και είναι ανάλογα προς τις παρεχόμενες υπηρεσίες, σύμφωνα με το άρθρο VIII της συμφωνίας GATT (1994)·ζ) να καθορίζουν, στο μέτρο του δυνατού, κοινές θέσεις στον τελωνειακό τομέα, στο πλαίσιο διεθνών οργανισμών, όπως ο Παγκόσμιος Οργανισμός Εμπορίου (ΠΟΕ), ο Παγκόσμιος Οργανισμός Τελωνείων (ΠΟΤ), τα ΗΕ και η UNCTAD· καιη) να συνεργάζονται, σε κάθε περίπτωση, σε θέματα τεχνικής βοήθειας, συμπεριλαμβανομένης της διοργάνωσης σεμιναρίων και της απόσπασης υπαλλήλων.2. Με την επιφύλαξη της παραγράφου 1, οι διοικήσεις αμφοτέρων των μερών παρέχουν αμοιβαία διοικητική συνδρομή σε τελωνειακά θέματα σύμφωνα με τις διατάξεις του πρωτοκόλλου 7.Άρθρο 38Τελωνειακές και νομοθετικές διαδικασίες1. Τα μέρη συμφωνούν ότι οι αντίστοιχες εμπορικές και τελωνειακές διατάξεις και διαδικασίες τους πρέπει να βασίζονται:α) στην προστασία του νόμιμου εμπορίου μέσω της αποτελεσματικής ενίσχυσης και τήρησης των νομοθετικών απαιτήσεων·β) σε νομοθεσία για την αποφυγή περιττών επιβαρύνσεων των οικονομικών παραγόντων, την παροχή διασφαλίσεων έναντι της απάτης και περαιτέρω διευκολύνσεων μόλις επιτευχθεί υψηλού βαθμού συμμόρφωση·γ) σε ενιαίο τελωνειακό κώδικα των μερών, εφαρμόσιμο στο σύνολο της επικράτειάς του·δ) στην εφαρμογή σύγχρονων τελωνειακών πρακτικών, όπως η ανάλυση του κινδύνου, η απλούστευση των διαδικασιών εισόδου και θέσης σε ελεύθερη κυκλοφορία των εμπορευμάτων, οι εκ των υστέρων έλεγχοι και οι μέθοδοι λογιστικού ελέγχου των εταιρειών·ε) στην εφαρμογή διαφανών, αποτελεσματικών και απλουστευμένων διαδικασιών, ώστε να μειωθεί το κόστος και να αυξηθεί η προβλεψιμότητα για τους οικονομικούς παράγοντες, περιλαμβανομένων και των μικρών και μεσαίων επιχειρήσεων·στ) στην ανάπτυξη συστημάτων που βασίζονται στις τεχνολογίες των πληροφοριών, σύμφωνα με τα διεθνή πρότυπα, τόσο για τις διαδικασίες εξαγωγής όσο και εισαγωγής,


text: στην αντικατάσταση των διαδικασιών που βασίζονται στο χαρτί και στη δυνατότητα ηλεκτρονικής ανταλλαγής όλων των επίσημων δεδομένων μεταξύ εμπόρων και τελωνειακών διοικήσεων, καθώς και μεταξύ τελωνείων και άλλων υπηρεσιών, προκειμένου να απλουστευτεί η ταχεία διεκπεραίωση των διαδικασιών. Τα συστήματα αυτά είναι επίσης δυνατό να προβλέπουν την καταβολή δασμών, φόρων και άλλων τελών με ηλεκτρονικές διαδικασίες·ζ) στη θέσπιση κανόνων και διαδικασιών που προβλέπουν εκ των προτέρων δεσμευτικές αποφάσεις για τελωνειακά θέματα, κυρίως σχετικά με τη δασμολογική κατάταξη και τους κανόνες καταγωγής. Κάθε απόφαση μπορεί να τροποποιηθεί ή να ανακληθεί ανά πάσα στιγμή, αλλά μόνον αφού ενημερωθεί σχετικά η ενδιαφερόμενη επιχείρηση και χωρίς αναδρομική ισχύ, εκτός αν η απόφαση έχει ληφθεί βάσει εσφαλμένων ή ελλιπών πληροφοριών·η) στη θέσπιση απλουστευμένων διαδικασιών για τους εγκεκριμένους εμπόρους, σύμφωνα με αντικειμενικά και μη εισάγοντα διακρίσεις κριτήρια, οι οποίες μπορούν να τηρούνται τόσο από μικρομεσαίες όσο και μεγάλες επιχειρήσεις·θ) στη θέσπιση διατάξεων εισαγωγής που δεν περιλαμβάνουν απαιτήσεις για ελέγχους πριν από την αποστολή, όπως ορίζεται στη συμφωνία του ΠΟΕ για τον έλεγχο πριν από την αποστολή· καιι) στην πρόβλεψη ρυθμίσεων που διασφαλίζουν ότι κάθε κύρωση που επιβάλλεται για ασήμαντες παραβιάσεις της τελωνειακής νομοθεσίας ή των διαδικαστικών κανόνων είναι ανάλογη της παραβίασης και δεν εισάγει διακρίσεις και, κατά την εφαρμογή της, δεν προκύπτουν αδικαιολόγητες καθυστερήσεις σύμφωνα με το άρθρο VIII της συμφωνίας GATT (1994).2. Για να βελτιωθούν οι μέθοδοι εργασίας, καθώς και για να αποφευχθούν τα περιττά διαδικαστικά εμπόδια στο εμπόριο, και να εξασφαλιστούν η μη διακριτική μεταχείριση, η διαφάνεια, η αποτελεσματικότητα, η ακεραιότητα και η πλήρης απόδοση ευθυνών για τις διάφορες πράξεις, τα μέρη:α) απλουστεύουν τις απαιτήσεις και τις διατυπώσεις σχετικά με τη θέση σε ελεύθερη κυκλοφορία και τον εκτελωνισμό των εμπορευμάτων, μεταξύ άλλων, μέσω συνεργασίας για την ανάπτυξη διαδικασιών που θα επιτρέπουν την υποβολή στοιχείων για τις εισαγωγές και τις εξαγωγές σε μία ενιαία υπηρεσία, και μέσω συνεργασίας μεταξύ τελωνείων και άλλων υπηρεσιών ελέγχου, ούτως ώστε να καθίσταται δυνατός ο έλεγχος των εισαγωγών και των εξαγωγών, στο μέτρο του δυνατού, από μία ενιαία υπηρεσία·β) λαμβάνουν περαιτέρω μέτρα για τη μείωση, την απλούστευση και την τυποποίηση των στοιχείων και των εγγράφων που απαιτούν τα τελωνεία και άλλες υπηρεσίες, περιλαμβανομένων και της χρησιμοποίησης του ενιαίου διοικητικού εγγράφου (ΕΔΕ) και της διαβίβασης στοιχείων, σύμφωνα με τα διεθνή πρότυπα και βάσει, στο μέτρο του δυνατού, εμπορικά διαθέσιμων πληροφοριών·γ) εφαρμόζουν τους διεθνείς κανόνες και πρότυπα στον τομέα των τελωνείων, συμπεριλαμβανομένων των κύριων στοιχείων της αναθεωρημένης σύμβασης του Κιότο για την απλούστευση και την εναρμόνιση των τελωνειακών διαδικασιών·δ) παρέχουν αποτελεσματικές, άμεσες και μη εισάγουσες διακρίσεις διαδικασίες που επιτρέπουν την άσκηση του δικαιώματος προσφυγής κατά των διοικητικών πράξεων και αποφάσεων των τελωνείων και άλλων διοικητικών φορέων, οι οποίες επηρεάζουν τις εισαγωγές ή τις εξαγωγές εμπορευμάτων, σύμφωνα με το άρθρο Χ της συμφωνίας GATT (1994)·ε) διασφαλίζουν την τήρηση των υψηλότερων προτύπων ακεραιότητας, μέσω της εφαρμογής μέτρων που αντανακλούν τις αρχές των σχετικών διεθνών συμβάσεων και μέσων στον συγκεκριμένο τομέα.Άρθρο 39Σχέσεις με την επιχειρηματική κοινότηταΤα μέρη συμφωνούν:1) για την ανάγκη έγκαιρης διαβούλευσης με τους αντιπροσώπους της επιχειρηματικής κοινότητας για νομοθετικές προτάσεις και γενικές διαδικασίες που


text: σχετίζονται με τελωνειακά και εμπορικά θέματα. Για το σκοπό αυτό, πρέπει να δημιουργηθούν οι κατάλληλοι μηχανισμοί διαβουλεύσεων μεταξύ των διοικήσεων και της επιχειρηματικής κοινότητας κάθε μέρους·2) να δημοσιεύουν, στο μέτρο του δυνατού με ηλεκτρονικά μέσα, και να δημοσιοποιούν, αφενός, τη νέα νομοθεσία και τις γενικές διαδικασίες που σχετίζονται με τελωνειακά και εμπορικά θέματα, πριν από την εισαγωγή τους, και, αφετέρου, κάθε μεταβολή και ερμηνεία της εν λόγω νομοθεσίας και των διαδικασιών. Πρέπει επίσης να θέτουν στη διάθεση του κοινού τις σχετικές ανακοινώσεις διοικητικού περιεχομένου, περιλαμβανομένων και των απαιτήσεων των υπηρεσιών και των διαδικασιών εισόδου, των ωρών λειτουργίας και των διαδικασιών λειτουργίας των τελωνειακών υπηρεσιών στους λιμένες και στα σημεία διέλευσης των συνόρων, καθώς και των υπηρεσιών που είναι αρμόδιες για την παροχή πληροφοριών·3) να ενισχύουν τη συνεργασία μεταξύ επιχειρήσεων και τελωνειακών υπηρεσιών μέσω της χρήσης μη αυθαίρετων και προσβάσιμων στο κοινό μνημονίων συμφωνίας βασιζόμενων στα αντίστοιχα μνημόνια που εκδίδει ο Παγκόσμιος Οργανισμός Τελωνείων (ΠΟΤ).4) να εξασφαλίζουν ότι οι αντίστοιχες τελωνειακές και συναφείς απαιτήσεις και διαδικασίες τους εξακολουθούν να καλύπτουν τις ανάγκες της επιχειρηματικής κοινότητας και να τηρούν τις βέλτιστες πρακτικές και ότι προσαρμόζουν αντίστοιχα τις εν λόγω διαδικασίες, όταν η μεταβολή των περιστάσεων καθιστά δυνατή την επίτευξη των στόχων των εν λόγω απαιτήσεων ή διαδικασιών με ευκολότερο τρόπο, ή με λιγότερους περιορισμούς του εμπορίου.Άρθρο 40Δασμολογητέα αξία1. Η συμφωνία δασμολογητέας αξίας του ΠΟΕ, χωρίς επιφυλάξεις και εναλλακτικές λύσεις, διέπει τους κανόνες δασμολογητέας αξίας που εφαρμόζονται στις αμοιβαίες συναλλαγές μεταξύ των μερών.2. Τα μέρη συνεργάζονται με σκοπό την κοινή προσέγγιση σε θέματα που σχετίζονται με τη δασμολογητέα αξία, και ιδίως την κατάρτιση «κώδικα ορθών πρακτικών» όσον αφορά τις μεθόδους εργασίας και τις λειτουργικές πτυχές, τη χρησιμοποίηση ενδεικτικών δεικτών ή αναφορικών δεικτών, την εξασφάλιση κατάλληλης τεκμηρίωσης για την πιστοποίηση της ακρίβειας της δασμολογητέας αξίας και τη χρησιμοποίηση εγγυήσεων.Άρθρο 41ΕπανεξέτασηΟι διατάξεις που περιέχονται στα άρθρα 38 έως 40 υπόκεινται σε ετήσια επανεξέταση από την Επιτροπή Σύνδεσης.Άρθρο 42Ειδική επιτροπή τελωνειακών θεμάτων1. Τα μέρη ιδρύουν ειδική επιτροπή για την τελωνειακή συνεργασία και τους κανόνες καταγωγής, η οποία αποτελείται από εκπροσώπους των μερών. Η επιτροπή συνέρχεται σε ημερομηνία και με ημερήσια διάταξη που καθορίζονται εκ των προτέρων από τα μέρη. Η προεδρία της επιτροπής ασκείται εκ περιτροπής από εκπρόσωπο εκάστου μέρους. Η επιτροπή αυτή ενημερώνει μέσω εκθέσεων την Επιτροπή Σύνδεσης.2. Η ειδική αυτή επιτροπή, μεταξύ άλλων:α) παρακολουθεί την εφαρμογή και την διαχείριση του παρόντος τμήματος και του πρωτοκόλλου για τους κανόνες καταγωγής·β) αποτελεί φόρουμ ανταλλαγής απόψεων και συζήτησης για όλα τα τελωνειακά θέματα, ιδίως τις τελωνειακές διαδικασίες, τη δασμολογητέα αξία, τα δασμολογικά καθεστώτα, τη δασμολογική ονοματολογία, την τελωνειακή συνεργασία και την αμοιβαία διοικητική συνδρομή σε τελωνειακά θέματα·γ) αποτελεί φόρουμ ανταλλαγής απόψεων και συζήτησης εφ' όλων των θεμάτων που αφορούν τους κανόνες καταγωγής και τη διοικητική συνεργασία·δ) προωθεί τη συνεργασία στον τομέα της ανάπτυξης, της εφαρμογής και της ενίσχυσης των τελωνειακών διαδικασιών, της αμοιβαίας διοικητικής συνδρομής σε τελωνειακά ζητήματα, των κανόνων καταγωγής και της διοικητικής συνεργασίας.3. Τα μέρη δύνανται να συμφωνούν για τη διεξαγωγή εκτάκτων συνεδριάσεων για θέματα τελωνειακής συνεργασίας ή κανόνων καταγωγής και αμοιβαίας διοικητικής συνδρομής.ΤΙΤΛΟΣ ΙΙΙΔΙΚΑΙΩΜΑ


text: ΕΓΚΑΤΑΣΤΑΣΗΣ ΚΑΙ ΠΑΡΟΧΗΣ ΥΠΗΡΕΣΙΩΝΚΕΦΑΛΑΙΟ 1ΔΙΚΑΙΩΜΑ ΕΓΚΑΤΑΣΤΑΣΗΣΆρθρο 431. α) Η Κοινότητα και τα κράτη μέλη της παρέχουν, για την εγκατάσταση συριακών εταιρειών στο έδαφός τους, μεταχείριση όχι λιγότερο ευνοϊκή από αυτήν που παρέχουν σε ομοειδείς εταιρείες άλλης τρίτης χώρας·β) χωρίς να θίγονται οι επιφυλάξεις που περιέχονται στο παράρτημα ΙΙΙ, η Κοινότητα και τα κράτη μέλη της παρέχουν στις θυγατρικές συριακών εταιρειών εγκατεστημένων σε κράτος μέλος μεταχείριση όχι λιγότερο ευνοϊκή από αυτήν που παρέχουν σε οποιαδήποτε όμοια κοινοτική εταιρεία, για τις δραστηριότητές της·γ) η Κοινότητα και τα κράτη μέλη της παρέχουν στα υποκαταστήματα συριακών εταιρειών εγκατεστημένων σε κράτος μέλος, μεταχείριση όχι λιγότερο ευνοϊκή από αυτήν που παρέχουν σε όμοια υποκαταστήματα εταιρειών οποιασδήποτε τρίτης χώρας, για τις δραστηριότητές τους.2. α) Χωρίς να θίγονται οι επιφυλάξεις που περιέχονται στο παράρτημα IV, η Συρία παρέχει για την εγκατάσταση κοινοτικών εταιρειών στο έδαφός της μεταχείριση όχι λιγότερο ευνοϊκή από αυτήν που παρέχει σε όμοιες συριακές εταιρείες ή σε εταιρείες οποιασδήποτε τρίτης χώρας, ανάλογα με το ποια είναι η ευνοϊκότερη·β) η Συρία παρέχει στις θυγατρικές κοινοτικών εταιρειών εγκατεστημένων στο έδαφός της μεταχείριση όχι λιγότερο ευνοϊκή από αυτήν που παρέχει σε όμοιες συριακές εταιρείες, για τις δραστηριότητές τους·γ) η Συρία παρέχει στα υποκαταστήματα κοινοτικών εταιρειών εγκατεστημένων στο έδαφός της μεταχείριση όχι λιγότερο ευνοϊκή από αυτήν που παρέχει σε όμοια υποκαταστήματα εταιρειών τρίτων χωρών, για τις δραστηριότητές τους.3. Οι διατάξεις των παραγράφων 1 στοιχείο β) και 2 στοιχείο β) δεν δύνανται να χρησιμοποιούνται για να παρακάμπτονται η νομοθεσία και οι κανονισμοί μέρους, οι οποίοι διέπουν την πρόσβαση θυγατρικών εταιρειών ή υποκαταστημάτων του άλλου μέρους εγκατεστημένων στο έδαφος του πρώτου μέρους, σε συγκεκριμένους τομείς ή δραστηριότητες.Η μεταχείριση στην οποία αναφέρεται η παράγραφος 1 στοιχεία β) και γ) και η παράγραφος 2 στοιχείο β) παρέχεται σε εταιρείες, θυγατρικές και υποκαταστήματα εγκατεστημένα στην Κοινότητα και στη Συρία, αντίστοιχα, κατά την ημερομηνία έναρξης ισχύος της παρούσας συμφωνίας και σε εταιρείες, θυγατρικές και υποκαταστήματα που θα εγκατασταθούν μετά την ημερομηνία αυτή, από τη στιγμή της εγκατάστασής τους.Άρθρο 441. Οι διατάξεις του άρθρου 43 δεν ισχύουν για τις αεροπορικές, τις εσωτερικές πλωτές και τις θαλάσσιες μεταφορές.2. Ωστόσο, προκειμένου για δραστηριότητες που αναλαμβάνονται από ναυτιλιακές εταιρείες για την παροχή υπηρεσιών διεθνών θαλάσσιων μεταφορών, μεταξύ των οποίων και μεταφορών με πολλαπλά μέσα που περιλαμβάνουν θαλάσσιο σκέλος, κάθε μέρος επιτρέπει στις εταιρείες του άλλου μέρους να διαθέτουν εμπορική παρουσία στο έδαφός του με τη μορφή θυγατρικών ή υποκαταστημάτων, υπό όρους εγκατάστασης και λειτουργίας όχι λιγότερο ευνοϊκούς από εκείνους που παρέχει στις δικές του εταιρείες ή σε θυγατρικές και υποκαταστήματα εταιρειών οποιασδήποτε τρίτης χώρας, ανάλογα με το ποιοι όροι είναι οι ευνοϊκότεροι. Στις δραστηριότητες αυτές συγκαταλέγονται, μεταξύ άλλων:α) η προώθηση στην αγορά και οι πωλήσεις υπηρεσιών θαλάσσιων μεταφορών και συναφών υπηρεσιών με άμεση επαφή με τους πελάτες, από το στάδιο της προσφοράς τιμής μέχρι την τιμολόγηση, ανεξάρτητα από το αν αυτές οι υπηρεσίες πραγματοποιούνται ή προσφέρονται από τον ίδιο τον πάροχο ή από παρόχους με τους οποίους ο πωλητής υπηρεσιών έχει συνάψει μόνιμες επιχειρηματικές συμφωνίες·β) η αγορά και η χρησιμοποίηση για ίδιο λογαριασμό ή για λογαριασμό των πελατών τους


text: (και τη μεταπώληση στους τελευταίους) κάθε υπηρεσίας μεταφορών ή συναφούς υπηρεσίας, συμπεριλαμβανομένων των υπηρεσιών εσωτερικών μεταφορών με οποιοδήποτε μέσο, ιδίως των εσωτερικών πλωτών μεταφορών, των οδικών και σιδηροδρομικών μεταφορών, που απαιτούνται για την παροχή ολοκληρωμένης υπηρεσίας·γ) η συγκέντρωση τεκμηρίωσης όσον αφορά τα παραστατικά μεταφοράς, τα τελωνειακά έγγραφα ή άλλα έγγραφα σχετικά με την καταγωγή και τον χαρακτήρα των μεταφερόμενων εμπορευμάτων·δ) η παροχή επιχειρηματικών πληροφοριών με οποιονδήποτε τρόπο, μεταξύ άλλων με μηχανογραφημένα συστήματα πληροφοριών και ηλεκτρονική διαβίβαση δεδομένων (με την επιφύλαξη οποιουδήποτε περιορισμού που εισάγει διακρίσεις στον τομέα των τηλεπικοινωνιών)·ε) η σύναψη επιχειρηματικών συμφωνιών, καθώς και η συμμετοχή στο μετοχικό κεφάλαιο της εταιρείας και ο διορισμός προσωπικού που προσλαμβάνεται επιτόπου (ή, στην περίπτωση αλλοδαπού προσωπικού, με την επιφύλαξη των σχετικών διατάξεων της παρούσας συμφωνίας), με οποιαδήποτε επιτόπου εγκατεστημένη ναυτιλιακή εταιρεία·στ) η εκπροσώπηση των εταιρειών, η οργάνωση του ελλιμενισμού του σκάφους ή, εφόσον απαιτείται, η ανάληψη του φορτίου.Άρθρο 45Για τους σκοπούς της παρούσας συμφωνίας :α) ως «κοινοτική εταιρεία» ή «συριακή εταιρεία», αντίστοιχα, νοείται εταιρεία που έχει συσταθεί σύμφωνα με τη νομοθεσία κράτους μέλους ή της Συρίας, αντίστοιχα, και έχει την καταστατική της έδρα, την κεντρική της διοίκηση ή τον κύριο τόπο των επιχειρηματικών της δραστηριοτήτων στο έδαφος της Κοινότητας ή της Συρίας, αντίστοιχα.Ωστόσο, αν η εταιρεία που έχει συσταθεί σύμφωνα με τη νομοθεσία κράτους μέλους ή της Συρίας, έχει μόνο την καταστατική έδρα της στο έδαφος της Κοινότητας ή της Συρίας, αντίστοιχα, η εταιρεία θεωρείται ως κοινοτική ή συριακή, αντίστοιχα, εάν η λειτουργία της έχει πραγματική και συνεχή σχέση με την οικονομία ενός από τα κράτη μέλη ή της Συρίας, αντίστοιχα·β) ως «θυγατρική» εταιρείας νοείται η εταιρεία επί της οποίας η πρώτη εταιρεία ασκεί έλεγχο·γ) ως «υποκατάστημα» εταιρείας νοείται επιχειρηματική μονάδα χωρίς ίδια νομική προσωπικότητα, με εξωτερικά στοιχεία μονιμότητας, όπως η επέκταση μητρικής εταιρείας, που διαθέτει το διευθύνον προσωπικό και τον υλικό εξοπλισμό που απαιτούνται για τη διαπραγμάτευση με τρίτους, οι οποίοι αν και γνωρίζουν ότι υπάρχει, αν χρειαστεί, νομική σύνδεση με τη μητρική εταιρεία που εδρεύει σε άλλη χώρα, δεν είναι υποχρεωμένοι να έρχονται σε άμεση επαφή με την εν λόγω μητρική εταιρεία, αλλά μπορούν να πραγματοποιούν εμπορικές συναλλαγές με την επιχειρηματική μονάδα που συνιστά την επέκταση·δ) ως «εγκατάσταση» νοείται το δικαίωμα των εταιρειών της Κοινότητας ή της Συρίας, κατά την έννοια του στοιχείου α), να αναλαμβάνουν οικονομικές δραστηριότητες μέσω της σύστασης θυγατρικών εταιρειών και υποκαταστημάτων στη Συρία ή την Κοινότητα, αντίστοιχα·ε) ως «λειτουργία» νοείται η άσκηση οικονομικών δραστηριοτήτων·στ) ως «οικονομικές δραστηριότητες» νοούνται οι δραστηριότητες βιομηχανικού, εμπορικού και επαγγελματικού χαρακτήρα·ζ) ως «υπήκοος κράτους μέλους ή της Συρίας» νοείται κάθε φυσικό πρόσωπο υπήκοος ενός από τα κράτη μέλη ή της Συρίας, αντίστοιχα·η) όσον αφορά τις διεθνείς θαλάσσιες μεταφορές, μεταξύ των οποίων και μεταφορές με πολλαπλά μέσα που περιλαμβάνουν θαλάσσιο σκέλος, οι διατάξεις του παρόντος κεφαλαίου και του κεφαλαίου 2 καλύπτουν επίσης υπηκόους των κρατών μελών ή της Συρίας οι οποίοι είναι εγκατεστημένοι εκτός Κοινότητας, ή Συρίας, αντιστοίχως, και ναυτιλιακές εταιρείες εγκατεστημένες εκτός Κοινότητας, ή Συρίας, οι οποίες ελέγχονται από υπηκόους κράτους μέλους ή της Συρίας, αντιστοίχως, εφόσον τα σκάφη τους είναι νηολογημένα


text: σε αυτό το κράτος μέλος ή στη Συρία, αντιστοίχως, σύμφωνα με την κατ' ιδίαν νομοθεσία τους.Άρθρο 461. Τα μέρη καταβάλλουν κάθε προσπάθεια για να αποφύγουν τη λήψη μέτρων ή την ανάληψη δράσεων που καθιστούν τους όρους εγκατάστασης και λειτουργίας των εταιρειών του άλλου μέρους περισσότερο περιοριστικούς από αυτούς που ίσχυαν την προηγουμένη της ημερομηνίας υπογραφής της συμφωνίας.2. Οι διατάξεις του παρόντος άρθρου δεν θίγουν τις διατάξεις του άρθρου 57. Οι καταστάσεις που καλύπτει το άρθρο 57 διέπονται αποκλειστικά από τις δικές του διατάξεις, εξαιρουμένης κάθε άλλης διάταξης.Άρθρο 471. Εταιρεία της Κοινότητας ή της Συρίας, εγκατεστημένη στο έδαφος της Συρίας ή της Κοινότητας, αντίστοιχα, έχει δικαίωμα να απασχολεί ή να επιτρέπει σε μια από τις θυγατρικές της εταιρείες ή τα υποκαταστήματά της να απασχολούν, σύμφωνα με την ισχύουσα νομοθεσία της χώρας εγκατάστασης, στο έδαφος της Συρίας και της Κοινότητας αντίστοιχα, υπαλλήλους υπηκόους κράτους μέλους της Κοινότητας και της Συρίας, αντίστοιχα, υπό την προϋπόθεση ότι οι υπάλληλοι αυτοί αποτελούν βασικό προσωπικό, κατά την έννοια της παραγράφου 2 του παρόντος άρθρου, και ότι απασχολούνται αποκλειστικά από τέτοιες εταιρείες, θυγατρικές ή υποκαταστήματα. Οι άδειες παραμονής και εργασίας των εν λόγω υπαλλήλων καλύπτουν μόνο την περίοδο απασχόλησης.2. Το βασικό προσωπικό των προαναφερόμενων εταιρειών που εφεξής καλούνται «οργανισμοί», αποτελείται από «άτομα που έχουν αποσπασθεί ενδοεπιχειρησιακώς», κατά την έννοια του στοιχείου γ) του παρόντος άρθρου, στις ακόλουθες κατηγορίες, υπό την προϋπόθεση ότι ο οργανισμός είναι νομικό πρόσωπο και ότι τα εν λόγω άτομα έχουν απασχοληθεί από αυτόν ή έχουν συμπράξει με αυτόν (όχι ως μέτοχοι κατέχοντες πλειοψηφική συμμετοχή) για ένα τουλάχιστον έτος πριν από τη μεταφορά αυτή:α) ανώτεροι υπάλληλοι οργανισμού, οι οποίοι κατά κύριο λόγο διευθύνουν τον οργανισμό, υπό την εποπτεία ή τη γενική διεύθυνση του διοικητικού συμβουλίου ή των μετόχων της επιχείρησης ή των ομολόγων τους, και οι οποίοι μεταξύ άλλων:διευθύνουν την επιχείρηση ή τμήμα ή υπηρεσία αυτής·εποπτεύουν και ελέγχουν την εργασία άλλων υπαλλήλων με εποπτικές, τεχνικές ή διοικητικές αρμοδιότητες·έχουν αρμοδιότητα να προσλαμβάνουν και να απολύουν ή να προτείνουν την πρόσληψη ή την απόλυση προσωπικού, ή να προβαίνουν σε άλλες ενέργειες που αφορούν το προσωπικό·β) πρόσωπα που απασχολούνται σε οργανισμό και διαθέτουν εξειδικευμένες γνώσεις ουσιαστικής σημασίας για την προσφερόμενη υπηρεσία, τον ερευνητικό εξοπλισμό, τις τεχνικές ή τη διοίκηση της επιχείρησης. Η εκτίμηση των εν λόγω γνώσεων δύναται να αντικατοπτρίζει, εκτός από τις εξειδικευμένες γνώσεις που αφορούν την επιχείρηση, υψηλού επιπέδου προσόντα για το συγκεκριμένο τύπο εργασίας ή εμπορίου που απαιτεί ειδικές τεχνικές γνώσεις, καθώς και την ιδιότητα μέλους αναγνωρισμένων επαγγελμάτων·γ) ως «άτομο που έχει αποσπασθεί ενδοεπιχειρησιακώς» νοείται φυσικό πρόσωπο που εργάζεται σε οργανισμό στο έδαφος ενός μέρους και έχει αποσπασθεί προσωρινά στο πλαίσιο των οικονομικών δραστηριοτήτων στο έδαφος του άλλου μέρους· ο εν λόγω οργανισμός πρέπει να έχει τον κύριο τόπο της δραστηριότητάς του στο έδαφος ενός μέρους, και η απόσπαση πρέπει να γίνεται σε επιχείρηση του οργανισμού αυτού (υποκατάστημα, θυγατρική εταιρεία), που όντως ασκεί παρόμοιες οικονομικές δραστηριότητες στο έδαφος του άλλου μέρους.3. Η είσοδος και η προσωρινή διαμονή στα αντίστοιχα εδάφη της Συρίας και της Κοινότητας υπηκόων των κρατών μελών ή της Συρίας, αντίστοιχα, επιτρέπεται


text: όταν οι εν λόγω αντιπρόσωποι εταιρειών είναι πρόσωπα που εργάζονται σε επιτελικές θέσεις, όπως ορίζεται στην παράγραφο 2 στοιχείο α), εντός της εταιρείας, και είναι υπεύθυνα για την εγκατάσταση εταιρείας της Συρίας ή της Κοινότητας, στην Κοινότητα ή τη Συρία αντίστοιχα, εφόσον:α) οι εν λόγω αντιπρόσωποι δεν αναλαμβάνουν να πραγματοποιούν άμεσες πωλήσεις ή να παρέχουν υπηρεσίες, καιβ) η εταιρεία δεν έχει άλλον αντιπρόσωπο, γραφείο, υποκατάστημα ή θυγατρική σε κράτος μέλος της Κοινότητας ή στη Συρία αντίστοιχα.Άρθρο 48Για να διευκολυνθεί η ανάληψη και άσκηση τακτικών επαγγελματικών δραστηριοτήτων από κοινοτικούς και σύριους υπηκόους, στη Συρία και στην Κοινότητα, αντίστοιχα, το Συμβούλιο Σύνδεσης εξετάζει τις ενέργειες που απαιτούνται για να προβλεφθεί η αμοιβαία αναγνώριση των προσόντων.Άρθρο 49Οι διατάξεις του άρθρου 43 δεν αποκλείουν την εφαρμογή από ένα μέρος ειδικών κανόνων για την εγκατάσταση και τη λειτουργία στο έδαφός του υποκαταστημάτων εταιρειών άλλου μέρους που δεν έχουν συσταθεί στο έδαφος του πρώτου μέρους, οι οποίοι δικαιολογούνται από νομικές ή τεχνικές διαφορές μεταξύ τέτοιων υποκαταστημάτων, σε σύγκριση με υποκαταστήματα εταιρειών που έχουν συσταθεί στο έδαφός του, ή, όσον αφορά τις χρηματοπιστωτικές υπηρεσίες, για λόγους προληπτικής εποπτείας. Η διαφορετική μεταχείριση δεν επιτρέπεται να υπερβαίνει το βαθμό που είναι απολύτως αναγκαίος, λόγω των συγκεκριμένων νομικών και τεχνικών διαφορών ή, όσον αφορά τις χρηματοπιστωτικές υπηρεσίες, για λόγους προληπτικής εποπτείας.ΚΕΦΑΛΑΙΟ 2ΔΙΑΣΥΝΟΡΙΑΚΗ ΠΑΡΟΧΗ ΥΠΗΡΕΣΙΩΝΆρθρο 501. Τα μέρη καταβάλλουν κάθε δυνατή προσπάθεια για να επιτρέψουν σταδιακά την παροχή υπηρεσιών εκ μέρους εταιρειών της Κοινότητας ή της Συρίας που είναι εγκατεστημένες στο έδαφος μέρους άλλου από αυτό του αποδέκτη των υπηρεσιών, λαμβανομένης υπόψη της ανάπτυξης του τομέα των υπηρεσιών στα μέρη.2. Το Συμβούλιο Σύνδεσης διατυπώνει συστάσεις για την υλοποίηση του στόχου που αναφέρεται στην παράγραφο 1.Άρθρο 51Για να εξασφαλισθεί η συντονισμένη ανάπτυξη των μεταφορών μεταξύ των μερών, ανάλογα με τις εμπορικές τους ανάγκες, οι όροι αμοιβαίας πρόσβασης στην αγορά και παροχής υπηρεσιών στον τομέα των αεροπορικών, οδικών, σιδηροδρομικών και εσωτερικών πλωτών μεταφορών δύνανται να καθορίζονται με ειδικές συμφωνίες, κατά περίπτωση, τις οποίες διαπραγματεύονται τα μέρη, μετά την έναρξη ισχύος της παρούσας συμφωνίας.Άρθρο 521. Όσον αφορά τις θαλάσσιες μεταφορές, τα μέρη αναλαμβάνουν την υποχρέωση να εφαρμόζουν αποτελεσματικά την αρχή της απρόσκοπτης πρόσβασης στη διεθνή αγορά και κυκλοφορία σε εμπορική βάση.α) Τα μέρη εξακολουθούν να εφαρμόζουν αποτελεσματικά την αρχή της άνευ περιορισμών πρόσβασης στη διεθνή αγορά και το εμπόριο θαλάσσιων μεταφορών, σε εμπορική βάση και χωρίς την εφαρμογή διακρίσεων·β) τα μέρη επιβεβαιώνουν την προσήλωσή τους στην αρχή του ελεύθερου ανταγωνισμού ως ουσιαστικού στοιχείου του εμπορίου ξηρού και υγρού φορτίου χύδην.2. Κατά την εφαρμογή των αρχών της παραγράφου 1, τα μέρη:α) δεν εισάγουν ρυθμίσεις κατανομής φορτίου σε μελλοντικές διμερείς συμφωνίες με τρίτες χώρες όσον αφορά το εμπόριο ξηρού και υγρού χύδην φορτίου και το εμπόριο μέσω τακτικών γραμμών. Ωστόσο, αυτό δεν αποκλείει τη δυνατότητα θέσπισης τέτοιων ρυθμίσεων κατ ́εξαίρεση, όταν οι ναυτιλιακές εταιρείες τακτικών γραμμών ενός από τα μέρη της παρούσας συμφωνίας δεν έχουν άλλο τρόπο για τη διακίνηση εμπορευμάτων από και προς την εν λόγω τρίτη χώρα.β) από την έναρξη ισχύος της παρούσας συμφωνίας, καταργούν και δεν θεσπίζουν νέα, μονομερή μέτρα και διοικητικά, τεχνικά


text: και άλλα εμπόδια τα οποία ενδέχεται να επιβάλουν περιορισμούς ή διακρίσεις στην ελεύθερη παροχή υπηρεσιών στον τομέα των διεθνών θαλάσσιων μεταφορών.Κάθε μέρος παρέχει, μεταξύ άλλων, στα σκάφη που χρησιμοποιούνται για εμπορευματικές ή επιβατικές μεταφορές, ή και τα δύο, και τα οποία φέρουν τη σημαία, ή τα εκμεταλλεύονται υπήκοοι ή εταιρείες του άλλου μέρους, μεταχείριση όχι λιγότερο ευνοϊκή από αυτήν που παρέχει στα δικά του σκάφη, όσον αφορά την πρόσβαση σε λιμένες, τη χρήση της υποδομής και των βοηθητικών ναυτιλιακών υπηρεσιών των λιμένων καθώς και τις σχετικές εισφορές και επιβαρύνσεις, τις τελωνειακές διευκολύνσεις, τον ελλιμενισμό και την παραχώρηση εγκαταστάσεων για τη φόρτωση και την εκφόρτωση.ΚΕΦΑΛΑΙΟ 3ΓΕΝΙΚΕΣ ΔΙΑΤΑΞΕΙΣΆρθρο 531. Τα μέρη αναλαμβάνουν την υποχρέωση να εξετάσουν την ανάπτυξη του παρόντος τίτλου με σκοπό την κατάρτιση «συμφωνίας οικονομικής ολοκλήρωσης», όπως ορίζεται στο άρθρο V της Γενικής Συμφωνίας Εμπορίου και Υπηρεσιών (GΑΤS).2. Ο στόχος που προβλέπεται στην παράγραφο 1 υπόκειται σε πρώτη εξέταση από το Συμβούλιο Σύνδεσης το αργότερο πέντε έτη από την έναρξη ισχύος της παρούσας συμφωνίας.3. Το Συμβούλιο Σύνδεσης, κατά την εν λόγω εξέταση, λαμβάνει υπόψη του την πρόοδο που έχει σημειωθεί όσον αφορά την προσέγγιση των νομοθεσιών μεταξύ των μερών στον τομέα των σχετικών δραστηριοτήτων.Άρθρο 541. Οι διατάξεις του παρόντος τίτλου εφαρμόζονται με την επιφύλαξη περιορισμών που δικαιολογούνται για λόγους δημόσιας τάξης, δημόσιας ασφάλειας ή δημόσιας υγείας.2. Οι διατάξεις του παρόντος τίτλου δεν εφαρμόζονται σε δραστηριότητες οι οποίες συνδέονται με την, έστω και συγκυριακά, άσκηση επίσημης εξουσίας στο έδαφος κάθε μέρους.Άρθρο 55Για τους σκοπούς του παρόντος τίτλου, καμία διάταξη της παρούσας συμφωνίας δεν εμποδίζει τα μέρη να εφαρμόζουν τη νομοθεσία τους και τους κανονισμούς τους σχετικά με την είσοδο και την παραμονή, την εργασία, τους όρους εργασίας, την εγκατάσταση φυσικών προσώπων και την παροχή υπηρεσιών, υπό τον όρο ότι, δεν εφαρμόζουν την εν λόγω νομοθεσία και τους κανονισμούς με τρόπο που να εξουδετερώνει ή να περιορίζει τα οφέλη που απορρέουν για κάθε μέρος από τους όρους συγκεκριμένης διάταξης της παρούσας συμφωνίας. Η παρούσα διάταξη δεν θίγει την εφαρμογή του άρθρου 54.Άρθρο 56Οι εταιρείες που ελέγχονται από κοινού από συριακές και κοινοτικές εταιρείες και ανήκουν αποκλειστικά σε αυτές, επωφελούνται επίσης από τις διατάξεις του παρόντος τίτλου.Άρθρο 57Η μεταχείριση που παραχωρεί ένα μέρος στο άλλο, για τους τομείς ή τα μέτρα που καλύπτονται από τη συμφωνία GATS, δεν είναι σε καμία περίπτωση λιγότερο ευνοϊκή από αυτήν που παραχωρείται από το εν λόγω πρώτο μέρος δυνάμει των διατάξεων της συμφωνίας GATS για κάθε τομέα, υποτομέα και μέθοδο παροχής υπηρεσιών.Άρθρο 58Για τους σκοπούς του παρόντος τίτλου, δεν λαμβάνεται υπόψη η μεταχείριση που παρέχουν η Κοινότητα, τα κράτη μέλη της ή η Συρία βάσει υποχρεώσεων που έχουν αναλάβει στο πλαίσιο συμφωνιών οικονομικής ολοκλήρωσης δυνάμει των αρχών του άρθρου V της GΑΤS.Άρθρο 591. Παρά τις λοιπές διατάξεις της παρούσας συμφωνίας, τα μέρη δεν παρεμποδίζονται από το να λαμβάνουν μέτρα για λόγους προληπτικής εποπτείας, συμπεριλαμβανομένης της προστασίας επενδυτών, καταθετών, κατόχων ασφαλιστικών συμβολαίων ή ατόμων έναντι των οποίων υφίσταται καταπιστευματική οφειλή εκ μέρους παρόχου χρηματοπιστωτικών υπηρεσιών, ή να εξασφαλίζουν την ακεραιότητα και τη σταθερότητα του χρηματοπιστωτικού συστήματος. Όταν τα


text: μέτρα αυτά δεν συνάδουν με τις διατάξεις της συμφωνίας, δεν εφαρμόζονται ως μέσα αποφυγής των υποχρεώσεων μέρους στο πλαίσιο της παρούσας συμφωνίας.2. Καμία διάταξη της παρούσας συμφωνίας δεν θεωρείται ότι επιβάλλει σε ένα μέρος την αποκάλυψη πληροφοριών σχετικά με επιχειρηματικές υποθέσεις και λογαριασμούς μεμονωμένων πελατών ή πληροφορίες εμπιστευτικού ή αποκλειστικού χαρακτήρα που βρίσκονται στην κατοχή δημόσιων φορέων.Άρθρο 60Οι διατάξεις της παρούσας συμφωνίας δεν θίγουν την εφαρμογή από ένα μέρος των αναγκαίων μέτρων για την πρόληψη της καταστρατήγησης των μέτρων σχετικά με την πρόσβαση τρίτων χωρών στην αγορά του, μέσω των διατάξεων της παρούσας συμφωνίας.ΤΙΤΛΟΣ ΙVΠΛΗΡΩΜΕΣ, ΚΙΝΗΣΗ ΚΕΦΑΛΑΙΩΝ ΚΑΙ ΑΛΛΑ ΟΙΚΟΝΟΜΙΚΑ ΘΕΜΑΤΑΚΕΦΑΛΑΙΟ 1ΠΛΗΡΩΜΕΣ ΚΑΙ ΚΙΝΗΣΗ ΚΕΦΑΛΑΙΩΝΆρθρο 61Με την επιφύλαξη των διατάξεων του άρθρου 63, τα μέρη δεσμεύονται να επιτρέψουν όλες τις τρέχουσες πληρωμές που αφορούν τρέχουσες συναλλαγές, σε ελεύθερα μετατρέψιμο νόμισμα.Άρθρο 621. Όσον αφορά τις συναλλαγές επί του λογαριασμού κεφαλαίων του ισοζυγίου πληρωμών, η Κοινότητα και η Συρία διασφαλίζουν ότι, από την έναρξη ισχύος της παρούσας συμφωνίας, τα κεφάλαια που αφορούν άμεσες επενδύσεις στη Συρία σε εταιρείες που έχουν συσταθεί σύμφωνα με την ισχύουσα νομοθεσία και σε επενδύσεις που πραγματοποιούνται σύμφωνα με τις διατάξεις του τίτλου για την εγκατάσταση και την παροχή υπηρεσιών μπορούν να κυκλοφορούν ελεύθερα, και ότι η απόδοση αυτών των επενδύσεων και τα κέρδη που ενδεχομένως απορρέουν από αυτές μπορούν να εκκαθαρίζονται ελεύθερα και να επαναπατρίζονται.2. Τα μέρη διαβουλεύονται μεταξύ τους για να διευκολύνουν, και να ελευθερώσουν περαιτέρω, την κυκλοφορία των κεφαλαίων μεταξύ της Κοινότητας και της Συρίας.Άρθρο 63Σε περίπτωση που ένα ή περισσότερα κράτη μέλη της Κοινότητας ή η Συρία αντιμετωπίζουν, ή υπάρχει κίνδυνος να αντιμετωπίσουν, σοβαρές δυσχέρειες στο ισοζύγιο πληρωμών, η Κοινότητα και η Συρία δύνανται, κατά περίπτωση, σύμφωνα με τους όρους της GATT και των άρθρων VIII και XIV του καταστατικού του Διεθνούς Νομισματικού Ταμείου, να λάβουν περιοριστικά μέτρα όσον αφορά τις τρέχουσες πληρωμές, εφόσον αυτά κρίνονται απολύτως αναγκαία.Η Κοινότητα ή η Συρία, κατά περίπτωση, ενημερώνει αμέσως το άλλο μέρος και του υποβάλλει το ταχύτερο δυνατό χρονοδιάγραμμα για την άρση αυτών των μέτρων.ΚΕΦΑΛΑΙΟ 2ΑΝΤΑΓΩΝΙΣΜΟΣΆρθρο 641. Δεν συμβιβάζονται με την ορθή λειτουργία της παρούσας συμφωνίας, εφόσον είναι δυνατό να επηρεάσουν το εμπόριο μεταξύ της Κοινότητας και της Συρίας :α) όλες οι συμφωνίες μεταξύ επιχειρήσεων, οι αποφάσεις ενώσεων επιχειρήσεων και οι συντονισμένες πρακτικές μεταξύ επιχειρήσεων που έχουν στόχο ή αποτέλεσμα την παρεμπόδιση, τον περιορισμό ή τη στρέβλωση του ανταγωνισμού,β) η καταχρηστική εκμετάλλευση, από μία ή περισσότερες επιχειρήσεις, της δεσπόζουσας θέσης που κατέχουν στο σύνολο του εδάφους της Κοινότητας ή της Συρίας, ή σε σημαντικό τμήμα του.2. Τα μέρη συνεργάζονται για την εφαρμογή των αντίστοιχων νομοθεσιών τους περί ανταγωνισμού και ανταλλάσσουν πληροφορίες λαμβανομένων υπόψη των περιορισμών που επιβάλλουν οι απαιτήσεις περί του επαγγελματικού και επιχειρηματικού απορρήτου. Οι διαδικασίες υλοποίησης της συνεργασίας αυτής καθορίζονται στο Παράρτημα V.3. Σε περίπτωση που η Κοινότητα ή η Συρία θεωρούν ότι μία συγκεκριμένη πρακτική είναι ασυμβίβαστη με τους όρους της παραγράφου 1 του παρόντος άρθρου, και ότι η πρακτική αυτή προκαλεί ή απειλεί να προκαλέσει σοβαρή ζημία στο άλλο μέρος, δύναται να λάβει τα κατάλληλα μέτρα μετά από διαβούλευση στο πλαίσιο της Επιτροπής


text: Σύνδεσης ή μετά από τριάντα εργάσιμες ημέρες από την προσφυγή στην εν λόγω διαβούλευση.Άρθρο 65Τα κράτη μέλη και η Συρία προσαρμόζουν σταδιακά, με την επιφύλαξη των υποχρεώσεων που έχουν αντίστοιχα αναλάβει στο πλαίσιο της συμφωνίας GATT, όλα τα κρατικά μονοπώλια εμπορικού χαρακτήρα, έτσι ώστε να εξασφαλίσουν ότι με τη λήξη του πέμπτου έτους από την έναρξη ισχύος της παρούσας συμφωνίας, δεν θα υπάρχουν διακρίσεις όσον αφορά τους όρους εφοδιασμού και εμπορίας των εμπορευμάτων, μεταξύ υπηκόων των κρατών μελών και της Συρίας. Η Επιτροπή Σύνδεσης ενημερώνεται σχετικά με τα μέτρα που λαμβάνονται για την υλοποίηση του συγκεκριμένου στόχου.Άρθρο 66Όσον αφορά τις δημόσιες επιχειρήσεις και τις επιχειρήσεις στις οποίες έχουν παραχωρηθεί ειδικά ή αποκλειστικά δικαιώματα, το Συμβούλιο Σύνδεσης διασφαλίζει ότι από το πέμπτο έτος μετά την ημερομηνία έναρξης ισχύος της παρούσας συμφωνίας, δεν θεσπίζεται ούτε διατηρείται κανένα μέτρο που ενδέχεται να στρεβλώσει το εμπόριο μεταξύ της Κοινότητας και της Συρίας σε βαθμό που αντιβαίνει προς τα συμφέροντα των μερών. Η διάταξη αυτή δεν εμποδίζει, για νομικούς ή πραγματικούς λόγους, τη διεκπεραίωση του ειδικού έργου που έχει ανατεθεί σ'αυτές τις επιχειρήσεις.ΚΕΦΑΛΑΙΟ 3ΔΗΜΟΣΙΕΣ ΣΥΜΒΑΣΕΙΣΆρθρο 67Δημόσιες συμβάσεις1. Τα μέρη θέτουν ως στόχο τους το αποτελεσματικό, αμοιβαίο και σταδιακό άνοιγμα των αγορών δημοσίων συμβάσεων.2. Κάθε μέρος διασφαλίζει ότι οι συμβάσεις των οντοτήτων του που αναφέρονται στο παράρτημα VII διεξάγονται με διαφάνεια, ορθολογισμό και χωρίς διακρίσεις, σύμφωνα με τον ορισμό που προβλέπεται στο παράρτημα VII, με την παροχή ίσης μεταχείρισης στους προμηθευτές αμφοτέρων των μερών και με τη διασφάλιση της αρχής του ανοικτού και αποτελεσματικού ανταγωνισμού.3. Όσον αφορά το σύνολο των νόμων, κανονισμών, διαδικασιών και πρακτικών που αφορούν τις δημόσιες συμβάσεις, καθώς και ειδικές συμβάσεις, που καλύπτονται από την παρούσα συμφωνία, κάθε μέρος παρέχει στα εμπορεύματα, τις υπηρεσίες και τους προμηθευτές του άλλου μέρους μεταχείριση όχι λιγότερο ευνοϊκή από αυτή που παρέχει στα εγχώρια εμπορεύματα, υπηρεσίες και προμηθευτές.4. Όσον αφορά το σύνολο των νόμων, κανονισμών, διαδικασιών και πρακτικών που αφορούν τις δημόσιες συμβάσεις, καθώς και ειδικές συμβάσεις, που καλύπτονται από την παρούσα συμφωνία, κάθε μέρος εξασφαλίζει ότι οι οντότητές του που απαριθμούνται στο παράρτημα VII:α) δεν επιφυλάσσουν, σε εγχώριο προμηθευτή, μεταχείριση λιγότερο ευνοϊκή από αυτήν που παρέχουν σε άλλον εγχώριο προμηθευτή, ανάλογα με τον βαθμό της ξένης συμμετοχής ή ιδιοκτησίας από πρόσωπο του άλλου μέρους· καιβ) δεν εφαρμόζουν διακριτική μεταχείριση έναντι εγχώριου προμηθευτή λόγω του γεγονότος ότι τα εμπoρεύματα ή οι υπηρεσίες πoυ παρέχει ο εν λόγω προμηθευτής στο πλαίσιο συγκεκριμένης σύμβασης αποτελούν εμπορεύματα ή υπηρεσίες του άλλου μέρους.5. Όσον αφορά το σύνολο των νόμων, κανονισμών, διαδικασιών και πρακτικών που αφορούν τις δημόσιες συμβάσεις, καθώς και ειδικές συμβάσεις, που είναι ανοιχτές σε εμπορεύματα, υπηρεσίες και προμηθευτές τρίτων χωρών, η Συρία παρέχει στα εμπορεύματα, τις υπηρεσίες και τους προμηθευτές του άλλου μέρους μεταχείριση όχι λιγότερο ευνοϊκή από αυτήν που παρέχει σε ξένα εμπορεύματα, υπηρεσίες και προμηθευτές οποιασδήποτε άλλης τρίτης χώρας.Όσον αφορά το σύνολο των νόμων, κανονισμών, διαδικασιών και πρακτικών που αφορούν τις δημόσιες συμβάσεις που καλύπτονται από τη Συμφωνία περί Δημοσίων Συμβάσεων (ΣΔΣ), οι Ευρωπαϊκές Κοινότητες παρέχουν, αμέσως και άνευ όρων, στα εμπορεύματα, τις υπηρεσίες και τους προμηθευτές


text: από τη Συρία, μεταχείριση όχι λιγότερο ευνοϊκή από αυτήν που επιφυλάσσουν για τα εμπορεύματα, τις υπηρεσίες και τους προμηθευτές των μερών της ΣΔΣ.6. Τα μέρη εξετάζουν τακτικά το αποτελεσματικό άνοιγμα των αγορών δημόσιων συμβάσεων και το αργότερο εντός τριών ετών θα αρχίσουν διαπραγματεύσεις με στόχο να επεκταθεί ο κατάλογος των καλυπτόμενων οντοτήτων, ο οποίος περιέχεται στο παράρτημα VII.7. Καμία διάταξη του παρόντος άρθρου δεν σημαίνει ότι:ένα μέρος δεσμεύεται να παρέχει οποιαδήποτε πληροφορία, όταν κατά την άποψή του η αποκάλυψη της πληροφορίας αυτής αντιβαίνει σε θεμελιώδη συμφέροντα ασφάλειάς του·ένα μέρος δεν δύναται να λαμβάνει δράση που θεωρεί αναγκαία για την προστασία των θεμελιωδών συμφερόντων ασφάλειάς του σε σχέση με τις δημόσιες συμβάσεις που είναι αναγκαίες για την εθνική ασφάλεια ή για λόγους εθνικής άμυνας.8. Το παρόν άρθρο δεν εφαρμόζεται σε συμβάσεις που ανατίθενται βάσει :διεθνούς συμφωνίας και στοχεύουν στην από κοινού υλοποίηση ή εκμετάλλευση έργου από τα συμβαλλόμενα μέρη·διεθνούς συμφωνίας για τη στάθμευση στρατιωτικών δυνάμεων·ειδικών διαδικασιών διεθνούς οργανισμού·μη συμβατικής συμφωνίας ή κάθε μορφής δημόσιας συνδρομής και προμήθειας που παρέχεται στο πλαίσιο προγραμμάτων συνδρομής ή συνεργασίας.Άρθρο 68Διαφάνεια των δημόσιων συμβάσεων1. Κάθε μέρος δημοσιεύει αμέσως όλους τους νόμους, τους κανονισμούς, τις δικαστικές αποφάσεις, τις διοικητικές αποφάσεις γενικής ισχύος και τις διαδικασίες, συμπεριλαμβανoμένων των συνήθων συμβατικών ρητρών, που αφορούν τις δημόσιες συμβάσεις του παρόντος τίτλου, στις κατάλληλες δημοσιεύσεις που αναφέρονται στο παράρτημα VΙΙ, συμπεριλαμβανομένων των επίσημα αναγνωρισμένων ηλεκτρονικών μέσων ενημέρωσης.2. Κάθε μέρος δημοσιεύει αμέσως κατά τον ίδιο τρόπο όλες τις τροποποιήσεις αυτών των μέτρων.3. Κάθε μέρος διασφαλίζει ότι οι οντότητές του προβαίνουν σε αποτελεσματική δημοσιοποίηση των προσκλήσεων υποβολής προσφορών στο πλαίσιο των σχετικών διαδικασιών για τις δημόσιες συμβάσεις, παρέχοντας στους προμηθευτές του άλλου μέρους όλες τις πληροφορίες που απαιτούνται για τη συμμετοχή στον εκάστοτε διαγωνισμό.4. Η δημοσιοποίηση των πληροφοριών σχετικά με τις δημόσιες συμβάσεις αφορά τις πληροφορίες που περιέχονται στο παράρτημα VII και δημοσιεύονται έγκαιρα στα μέσα ενημέρωσης που παρέχουν την ευρύτερη δυνατή και μη διακριτική πρόσβαση των ενδιαφερόμενων προμηθευτών των μερών. Τα προαναφερόμενα μέσα προσδιορίζονται στο Παράρτημα VII.Άρθρο 69Χρονικές προθεσμίες για τις δημόσιες συμβάσεις1. Όλες οι προθεσμίες που τάσσονται από τις οντότητες για την παραλαβή προσφορών και αιτήσεων συμμετοχής πρέπει να είναι τέτοιες που να επιτρέπουν στους προμηθευτές του άλλου μέρους, καθώς και στους εγχώριους προμηθευτές, να προετοιμάζουν και να υποβάλλουν προσφορές και κατά περίπτωση αιτήσεις συμμετοχής ή πρόκρισης. Για τoν καθoρισμό τέτoιων πρoθεσμιών, oι φορείς λαμβάνoυν υπόψη, σύμφωνα με τις oικείες εύλoγες ανάγκες, παράγoντες όπως o περίπλoκoς χαρακτήρας του πρoβλεπόμενου διαγωνισμού και τo χρoνικό διάστημα που απαιτείται κατά κανόνα για τη διαβίβαση των πρoσφoρών από τo εξωτερικό καθώς και από το εσωτερικό.2. Κάθε μέρoς εξασφαλίζει ότι oι οντότητές τoυ λαμβάνoυν δεόντως υπόψη τις καθυστερήσεις της δημoσίευσης, όταν καθoρίζoυν την τελική ημερoμηνία για την παραλαβή των πρoσφoρών ή των αιτήσεων συμμετοχής ή πρόκρισης για εγγραφή στον κατάλογο προμηθευτών.3. Οι ελάχιστες προθεσμίες για την παραλαβή των προσφορών καθορίζονται στο παράρτημα VII.Άρθρο 70Διαδικασίες προσφυγών1. Κάθε μέρος ορίζει διαδικασίες που δεν εισάγουν διακρίσεις, πραγματοποιούνται έγκαιρα, είναι διαφανείς και αποτελεσματικές και επιτρέπουν στους προμηθευτές να καταγγείλουν τυχόν παραβιάσεις της παρούσας συμφωνίας, που σημειώνονται στο πλαίσιο διαδικασιών ανάθεσης


text: συμβάσεων για τις οποίες έχουν ή είχαν συμφέρον.2. Οι προσφυγές υποβάλλονται σε αμερόληπτο και ανεξάρτητο εξεταστικό όργανο. Το εξεταστικό όργανο, το οποίο δεν είναι δικαστήριο, είτε υπόκειται σε δικαστικό έλεγχο είτε παρέχει διαδικαστικές εγγυήσεις παρόμοιες με αυτές των δικαστηρίων.Άρθρο 71Συνεργασία και βοήθεια στο πλαίσιο των δημόσιων συμβάσεων1. Τα μέρη συνεργάζονται στον τομέα των δημόσιων συμβάσεων με την ανταλλαγή εμπειριών και πληροφοριών για τις βέλτιστες πρακτικές και τα ρυθμιστικά πλαίσια.2. Τα μέρη επιδιώκουν να συνεργάζονται με σκοπό την καλύτερη κατανόηση των αντίστοιχων καθεστώτων που διέπουν τις δημόσιες συμβάσεις, καθώς και την καλύτερη πρόσβαση στις αντίστοιχες αγορές τους.3. Η τεχνική βοήθεια παρέχεται εφόσον ζητηθεί και είναι δεόντως αιτιολογημένη, ειδικότερα μέσω κοινά εκπονηθέντων προγραμμάτων κατάρτισης.ΚΕΦΑΛΑΙΟ 4ΑΛΛΑ ΟΙΚΟΝΟΜΙΚΑ ΘΕΜΑΤΑΆρθρο 72Δικαιώματα πνευματικής, βιομηχανικής και εμπορικής ιδιοκτησίας1. Σύμφωνα με τις διατάξεις του παρόντος άρθρου και του παραρτήματος VI, τα μέρη παραχωρούν και εξασφαλίζουν ικανοποιητική και αποτελεσματική προστασία των δικαιωμάτων πνευματικής, βιομηχανικής και εμπορικής ιδιοκτησίας[9], σύμφωνα με τα υψηλότερα διεθνή πρότυπα, συμπεριλαμβανομένων των κανόνων της συμφωνίας για τα δικαιώματα πνευματικής ιδιοκτησίας στον τομέα του εμπορίου (συμφωνία TRIP) και του παραρτήματος IΓ της συμφωνίας για την ίδρυση του Παγκόσμιου Οργανισμού Εμπορίου, καθώς και τα αποτελεσματικά μέσα επιβολής των δικαιωμάτων αυτών.2. Η εφαρμογή του παρόντος άρθρου και του παραρτήματος VI εξετάζεται τακτικά από τα μέρη.Άρθρο 73Πρότυπα, τεχνικοί κανονισμοί και διαδικασίες διαπίστωσης της συμμόρφωσης1. Ισχύουν τα δικαιώματα και οι υποχρεώσεις για τα πρότυπα, τους τεχνικούς κανονισμούς και τις διαδικασίες διαπίστωσης της συμμόρφωσης όπως απορρέουν από τη συμφωνία του ΠΟΕ για τα τεχνικά εμπόδια στο εμπόριο, συμπεριλαμβανομένης και της διάταξης σύμφωνα με την οποία «τα μέρη εξασφαλίζουν ότι οι τεχνικοί κανονισμοί δεν εκπονούνται, εκδίδονται ή εφαρμόζονται με σκοπό, ή με αποτέλεσμα, να δημιουργηθούν περιττά εμπόδια στο διεθνές εμπόριο».2. Τα μέρη λαμβάνουν κατάλληλα μέτρα για να ενθαρρύνουν τη Συρία να χρησιμοποιεί τους κοινοτικούς τεχνικούς κανόνες, καθώς και τα ευρωπαϊκά πρότυπα για τα βιομηχανικά προϊόντα και τις διαδικασίες πιστοποίησης.3. Τα μέρη, με βάση τις αρχές που περιέχονται στην παράγραφο 2, και εφόσον οι περιστάσεις το επιτρέπουν, συνάπτουν συμφωνίες για τη διαπίστωση της συμμόρφωσης.4. Στόχος της συνεργασίας είναι να βοηθηθεί η Συρία να φέρει τη νομοθεσία της νομοθεσίας της πλησιέστερα προς την αντίστοιχη κοινοτική.ΤΙΤΛΟΣ VΕΠΙΛΥΣΗ ΔΙΑΦΟΡΩΝΚΕΦΑΛΑIΟ IΣΤΟΧΟΣ ΚΑΙ ΠΕΔΙΟ ΕΦΑΡΜΟΓΗΣΆρθρο 74ΣτόχοςΣτόχος του παρόντος τίτλου είναι η επίλυση εμπορικών διαφορών μεταξύ των μερών με σκοπό την εξεύρεση, στο μέτρο του δυνατού, αμοιβαία συμφωνηθείσας λύσης.Άρθρο 75Πεδίο εφαρμογήςΟι διατάξεις του παρόντος τίτλου εφαρμόζονται σε περίπτωση διαφορών σχετικών με την ερμηνεία και την εφαρμογή των τίτλων II έως V, καθώς και στην περίπτωση που ένα μέρος θεωρεί ότι ένα μέτρο του άλλου μέρους παραβιάζει τους προαναφερθέντες τίτλους, εκτός αν προβλέπεται διαφορετικά αλλού.ΚΕΦΑΛΑIΟ IIΑΠΟΦΥΓΗ ΔΙΑΦΟΡΩΝΔΙΑΒΟΥΛΕΥΣΕΙΣ ΚΑΙ ΔΙΑΜΕΣΟΛΑΒΗΣΗΆρθρο 76Διαβουλεύσεις1. Τα μέρη επιδιώκουν να επιλύουν τυχόν διαφορές όσον αφορά την ερμηνεία και την εφαρμογή των τίτλων II έως V, πραγματοποιώντας διαβουλεύσεις καλή τη πίστη με στόχο την εξεύρεση αμοιβαία συμφωνηθείσας λύσης.2. Ένα μέρος μπορεί να ζητήσει τη διεξαγωγή διαβουλεύσεων απευθυνόμενο γραπτώς στο άλλο μέρος, και αφού ενημερώσει με αντίγραφο της αίτησης την επιτροπή εμπορίου, όπου θα επεξηγεί πώς ένα μέτρο θίγει τα δικαιώματά του. Πρέπει επίσης να αναφέρονται οι σχετικές διατάξεις


text: των τίτλων αυτών.3. Οι διαβουλεύσεις πραγματοποιούνται εντός τριάντα ημερών από την παραλαβή της αίτησης, και, εκτός αν τα μέρη συμφωνήσουν διαφορετικά, διεξάγονται στο έδαφος του μέρους κατά του οποίου στρέφεται η καταγγελία. Οι διαβουλεύσεις θεωρείται ότι έχουν λήξει εντός εξήντα ημερολογιακών ημερών από την ημερομηνία της αίτησης για διαβούλευση, εκτός αν αμφότερα τα μέρη συμφωνήσουν να τις συνεχίσουν. Όλες οι πληροφορίες που κοινοποιούνται κατά τις διαβουλεύσεις παραμένουν εμπιστευτικές.4. Σε περίπτωση που οι διαβουλεύσεις δεν πραγματοποιηθούν εντός της προθεσμίας που ορίζεται στην παράγραφο 3 και δεν επιτευχθεί συμφωνία για αμοιβαία αποδεκτή λύση, το καταγγέλλον μέρος δύναται να ζητήσει απευθείας τη σύσταση ειδικής ομάδας διαιτησίας σύμφωνα με το άρθρο 78.Άρθρο 77Διαμεσολάβηση1. Σε περίπτωση που οι διαβουλεύσεις δεν καταλήξουν σε αμοιβαία αποδεκτή λύση, τα μέρη δύνανται, με αμοιβαία συμφωνία, να προσφύγουν στις υπηρεσίες διαμεσολαβητή διορισμένου από την επιτροπή εμπορίου. Κάθε αίτηση για διαμεσολάβηση πρέπει να γίνεται γραπτώς και να περιγράφει το μέτρο που αποτέλεσε το αντικείμενο διαβουλεύσεων, καθώς και τους αμοιβαία συμφωνηθέντες όρους υπό τους οποίους θα πραγματοποιηθεί η διαμεσολάβηση.2. Ο πρόεδρος της επιτροπής εμπορίου διορίζει, εντός 10 ημερών από την παραλαβή της αίτησης, διαμεσολαβητή που επιλέγεται με κλήρο από τα πρόσωπα που περιέχονται στον κατάλογο του άρθρου 79 παράγραφος 2, και ο οποίος δεν είναι υπήκοος κανενός από τα μέρη. Ο διαμεσολαβητής ορίζει συνάντηση με τα μέρη το αργότερο εντός 30 ημερών από τον διορισμό του. Ο διαμεσολαβητής παραλαμβάνει τα έγγραφα που του διαβιβάζουν αμφότερα τα μέρη το αργότερο εντός 15 ημερών πριν από τη συνάντηση και εκδίδει γνώμη το αργότερο εντός 45 ημερών από τον διορισμό του. Η γνώμη του διαμεσολαβητή δύναται να περιέχει σύσταση για τα μέτρα που συμφωνούν προς τους τίτλους, βάσει των οποίων θα μπορούσε να επιλυθεί η διαφορά. Η γνώμη του διαμεσολαβητή δεν είναι δεσμευτική.3. Οι προθεσμίες που αναφέρονται στην παράγραφο 2 ανωτέρω δύνανται να τροποποιούνται, εφόσον το απαιτούν οι περιστάσεις, με τη σύμφωνη γνώμη αμφοτέρων των μερών. Κάθε τροποποίηση πρέπει να κοινοποιείται γραπτώς από αμφότερα τα μέρη στην επιτροπή εμπορίου.4. Στην περίπτωση που η διαμεσολάβηση καταλήξει σε αμοιβαία αποδεκτή λύση στη διαφορά, αμφότερα τα μέρη ενημερώνουν γραπτώς την επιτροπή εμπορίου.ΚΕΦΑΛΑIΟ IIIΔΙΑΔΙΚΑΣΙΕΣ ΕΠΙΛΥΣΗΣ ΔΙΑΦΟΡΩΝΆρθρο 78Σύσταση της ειδικής ομάδας διαιτησίας1. Όταν τα μέρη αδυνατούν να επιλύσουν τη διαφορά τους μέσω διαβουλεύσεων σύμφωνα με το άρθρο 76, ή όταν, μετά από προσφυγή τους σε διαμεσολάβηση σύμφωνα με το άρθρο 77, δεν κοινοποιηθεί αμοιβαία αποδεκτή λύση εντός 15 ημερών από την έκδοση της γνώμης του διαμεσολαβητή, ή όταν ένα μέρος αδυνατεί να συμμορφωθεί με την αμοιβαία συμφωνηθείσα λύση, το καταγγέλλον μέρος δύναται να ζητήσει, με γραπτή αίτηση προς το μέρος κατά του οποίου στρέφεται η καταγγελία και ταυτόχρονα προς την επιτροπή εμπορίου, τη σύσταση ειδικής ομάδας διαιτησίας.2. Το καταγγέλλον μέρος αναφέρει στην αίτησή του το μέτρο που κατά τη γνώμη του παραβιάζει τους συγκεκριμένους τίτλους και υποδεικνύει τις διατάξεις που θεωρεί σχετικές.Άρθρο 79Διορισμός διαιτητών1. Συστήνεται ειδική ομάδα διαιτησίας που απαρτίζεται από τρεις διαιτητές.2. Η επιτροπή εμπορίου, το αργότερο εντός έξι μηνών από την έναρξη ισχύος της παρούσας συμφωνίας, καταρτίζει κατάλογο 15 ατόμων που επιθυμούν και μπορούν να ασκήσουν καθήκοντα διαιτητή.


text: Κάθε ένα από τα μέρη δύναται να επιλέγει 5 άτομα για τη θέση του διαιτητή. Τα δύο μέρη συμφωνούν από κοινού για 5 άτομα τα οποία δεν είναι υπήκοοι κανενός από τα μέρη. Η επιτροπή εμπορίου εξασφαλίζει ότι ο κατάλογος διατηρείται πάντα στο επίπεδο αυτό.3. Οι διαιτητές πρέπει να διαθέτουν εξειδικευμένες γνώσεις ή πείρα στον νομικό τομέα ή/και στον τομέα του διεθνούς εμπορίου. Πρέπει να είναι ανεξάρτητοι, να λειτουργούν υπό την προσωπική τους ιδιότητα, να μην συνεργάζονται ή να λαμβάνουν εντολές από κανέναν οργανισμό ή κυβέρνηση[10], και να συμμορφούνται προς τον κώδικα δεοντολογίας που ορίζεται στο παράρτημα VIIΙ.Άρθρο 80Σύνθεση της ειδικής ομάδας διαιτησίας1. Εντός δέκα ημερών από την αίτηση για σύσταση ειδικής ομάδας διαιτησίας, που υποβάλλεται στην επιτροπή εμπορίου, τα μέρη προβαίνουν σε διαβούλευση προκειμένου να επιτευχθεί συμφωνία για τη σύσταση της ειδικής ομάδας διαιτησίας. Σε περίπτωση που τα μέρη αδυνατούν να συμφωνήσουν σχετικά με τη σύνθεσή της εντός της ταχθείσας προθεσμίας, έκαστο μέρος δύναται να ζητήσει από τον πρόεδρο της επιτροπής εμπορίου, ή τον αντιπρόσωπό του, να επιλέξει και τα τρία μέλη με κλήρωση, ανασύροντας ένα όνομα από κάθε μία από τις τρεις κατηγορίες υποψηφίων (τουτέστιν, από τον κατάλογο κάθε μέρους με τους υπηκόους του και τον συνδυασμένο κατάλογο των προσώπων που δεν είναι υπήκοοι κανενός μέρους). Εάν τα μέρη συμφωνήσουν ως προς ένα ή περισσότερα από τα μέλη της ειδικής ομάδας διαιτησίας, τα υπόλοιπα μέλη διορίζονται με κλήρωση από τους σχετικούς καταλόγους. Η ειδική ομάδα διαιτησίας απαρτίζεται πάντα από έναν υπήκοο κάθε μέρους και από ένα πρόσωπο που δεν είναι υπήκοος κανενός μέρους, το οποίο εκτελεί χρέη προέδρου.2. Η ημερομηνία σύστασης της ειδικής ομάδας διαιτησίας είναι η ημερομηνία επιλογής των τριών διαιτητών.3. Όταν ένα μέρος θεωρεί ότι κάποιος διαιτητής δεν πληροί τις προϋποθέσεις του κώδικα δεοντολογίας, τα μέρη διενεργούν διαβουλεύσεις και, εφόσον συμφωνήσουν, αντικαθιστούν τον εν λόγω διαιτητή και επιλέγουν νέο, σύμφωνα με την παράγραφο 4. Στην περίπτωση που τα μέρη αδυνατούν να συμφωνήσουν ως προς την ανάγκη αντικατάστασης ενός διαιτητή, το θέμα παραπέμπεται στον πρόεδρο[11] της ειδικής ομάδας διαιτησίας, ο οποίος λαμβάνει και την τελική απόφαση.4. Σε περίπτωση που διαιτητής αδυνατεί να συμμετάσχει στη διαδικασία, αποσύρεται ή αντικαθίσταται, σύμφωνα με την παράγραφο 3, και επιλέγεται αντικαταστάτης του εντός πέντε ημερών σύμφωνα με τις διαδικασίες επιλογής που τηρούνται για τον διορισμό του αρχικού διαιτητή. Οι εργασίες της ειδικής ομάδας διαιτησίας αναστέλλονται για το διάστημα κατά το οποίο διεκπεραιώνεται η προαναφερθείσα διαδικασία.Άρθρο 81Εσωτερικός κανονισμός1. Η επιτροπή εμπορίου εφαρμόζει τον εσωτερικό κανονισμό που έχει συμφωνηθεί μεταξύ των μερών και προσαρτάται ως παράρτημα στην παρούσα συμφωνία, όσον αφορά τις διαδικασίες που τηρεί η ειδική ομάδα διαιτησίας.2. Οι συνεδριάσεις της ειδικής ομάδας διαιτησίας είναι ανοικτές στο κοινό σύμφωνα με τον εσωτερικό κανονισμό, εκτός αν η ειδική ομάδα διαιτησίας με δική της ενέργεια, ή κατ ́εντολή των μερών, αποφασίσει διαφορετικά.Άρθρο 82Πληροφορίες και τεχνικές συμβουλέςΕφόσον το ζητήσει ένα μέρος, ή με δική της πρωτοβουλία, η ειδική ομάδα διαιτησίας δύναται να συγκεντρώνει πληροφορίες από κάθε πηγή που κρίνει κατάλληλη στο πλαίσιο της διαδικασίας που εφαρμόζει. Η εν λόγω ειδική ομάδα έχει επίσης το δικαίωμα να